
Caso Fondo Desaroyo Nobo San Nicolas a pasa pa historia 

Ministerio Publico ni Tico Croes lo apela sentencia di huez 


Bo sa kico bo yiu ta haci ora di Huur kamber pa nan durante vakantie? 

Hobennan gara grabanda video pornografico 


Cargamento grandi di droga pa Aruba incauta na Colombia 



AUTORIDADNAN Colombiano a logra incauta un cargamento grandi di droga cu tabata na caminda pa Aruba for di 
e waf di Manaure na Guajira.Ta asina cu e accion exitoso aki tabata danki na e trabou conhunto di e unidadnan di polis 
di Magdalena, Guajira y Direccion Antinarcoticon den desaroyo di e plan institucional “todos contra la coca”. E droga 
cu tabata camufla den un barco chikito a wordo incauta na e waf maritimo di Manaure, Guajira. 

E operacion antinarcotico a cuminsa dianan prome unda cu danki na informacion ciudadano cu a indica cu tabatin inten- 
cion di saca for di Colombia un cargamento di droga y cu esaki lo tuma e ruta maritimo Santa Marta, Manaure, Aruba. 
Unidadnan policial a desplaga un operativo grandi den e departamentonan di Magdalena y Guajira, cu a duna e resultado 
na e wak di Manaure caminda a incauta 68.5 kilo di marihuana paketa den 137 paki, 4 kilo di clorhidrato di cocaina y 
2.4 kilo di opio.E droganan aki tabata paketa y cubri cu plastic pa asina nan no dana riba lama. Nan tabata scondi den 
un di e cambernan di e barco di nomber Juanchito.E incautacion y inmovilizacion di e droganan y e barco ta avalua riba 
25 mil dollar. 

Frank Falconi t’e Arubiano cu 
a mata e agente policial 



TUR hende kier sa, kende t’e Arubiano cu a mata e agente policial 
na Amstelveen, cu a shock masha hende. AWEMainta a bin haya 
sa cu ta trata di un persona cu tin su famia na Tanki Leendert. Ta 
trata aki di Frank Falconi. 

Cuanto tempo e tin na Hulanda, no ta conoci pa AWEMainta, pero 
di acuerdo cu informe policial, e persona aki tabata sera caba 
anteriormente, pero pa traficacion di droga. E no ta conoci como 
un persona agresivo. 

Kico a conduci pa tira e agente policial, Gabrielle Cevar, no ta 
conoci ainda. Ta ser bisa, cu Frank Falconi, tabata burachi y no a 
gusta cu polis a par’e. E hecho cu e tabatin e arma di candela, ta 
pasobra el a us’e caba anteriormente na cas di su ex suegra, unda 
el a tira caba. 

AWEMainta tin informacion cu un delegacion di Cas di Aruba, 
encabesa pa Minister Plenipotenciario lo bishita famia di e fayecida 
y tambe Warda di Polis, pa expresa nan pesame y evita cu Aru- 
bianonan haya mal nomber na Hulanda. Esaki a pasa, pero ta di 
spera cu lo no tin mas. 


Promer Minister a manda carta pa diferente 
instancia na Hulanda relaciona cu asesinato di 
polis Hulandes den man di un Arubiano 


AYERA Promer Minister Nel Oduber a manda 
un carta pa Promer Minister Hulandes, Jan Peter 
Balkenende, pa Burgemeester di Amsterdam, 
M.J. Cohen y pa Korpschef di polis di Amster- 
dam-Amstelland, B.J.A.M. Welten relaciona 
cu e asesinato di un hoben polis den man di un 
Arubiano. 

Den e carta Promer Minster ta indica cu Gobi- 
erno di Aruba a tuma nota cu gran tristeza di e 
incidente fatal cu arma di candela na Amstelveen 
caminda e hoben polis, Gabrielle Cevat a perde 
su bida. 

Tambe e ta bisa cu e sucedido aki a afecta go- 
bierno profundamente, mas ainda teniendo 
na cuenta cu un Arubiano ta e sospechoso di e 
acto aki. 

Segun Oduber, Gobierno semper a pidi e ciu- 
dadanonan Arubano pa nan comporta nan mes 
bon, specialmente den exterior, caminda cu 
nan ta wordo mira como representantenan di 


nos pais. “Bo persona por ta sigur cu tanto nos 
gobierno como nos poblacionta rechaza tur sorto 
di violencia”. 

Premier Oduber ta finaliza e carta bisando cu 
den nomber di Gobierno di Aruba y di poblacion 
di Aruba ta expresa e mas profndo condolencia 
na famia di juf. Cevat, su coleganan di Cuerpo 
Policial Amsterdam-Amstelland y na pueblo 
Hulandes. 



Prome Minister no a intermedia den 
salida di sospechoso for di KIA; ta 
Hof a dune su libertad 



DEN edicion di ayera di AWE¬ 
Mainta a sali publica un articulo 
riba pagina 3 cu ta indica cu tin 
buelta strano den caso di Land¬ 
slaboratorium caminda cu un 
sospechoso importante lo a ser 
laga den libertad secretamente 
y cu lo por tin indicacion cu 
Prome Minister, Nel Oduber a 
intermedia den esaki. 

Pa medio di e articulo aki nos di 
AWEMainta kier a rectifica e no- 


ticia aki, cu aparentemente no 
ta cuadra cu berdad. Mirando 
cu e noticia a drenta den oranan 
lat di atardi, nos redaccion no 
a logra tuma contacto cu Min- 
isterio Publico pa confirma e 
informacionnan aki. 

Pero ayera a logra tuma con¬ 
tacto cu Fiscal Mayor mr. Hans 
Mos, kende a informa con e 
caso aki a bay. T’asina cu e 
sospechoso a bay den beroep 
pa cu su detencion y e caso a 
wordo trata diarazon caminda 
Hof, apesar cu Ministerio Pub¬ 
lico a pidi prolongacion di su 
detencion, a dicidi di lague 
den libertad. Pa 5’or di atardi 
e sospechoso a recupera su 
libertad. 

Segun Fiscal Mayor, mr. Hans 
Mos na ningun momento e 
tabatin contacto cu Prome 
Minister Oduber riba e caso 
aki y pesey e ta indica cu no 
tabatin ningun intermediacion 
di Oduber den e caso aki, mu- 
cho menos mirando e hecho 
cu Ministerio Publico a pidi pa 


prolonga su detencion. 
Igualmente e mama di e 
sospechoso a acudi ayera tardi 
na nos redaccion pa indica cu e 
no tabata na ningun momento 
na Bestuurskantoor y cu e tin 
hopi tempo sin mira Nel Odu¬ 
ber, mucho menos papia cune, 
pasobra e no ta hinca su mes 
den politica. 

For di Hulanda, Minister 
Plenipotenciari, Frido Croes 
a yama nos Director, y a bisa 
cu loke a keda publica no ta 
basa riba berdad. E tin masha 
aprecio pa AWEMainta su 
periodismo,maske no ta tur 
biaha e ta comparti nos opin¬ 
ion. Pero AWEMainta t’e unico 
corant cu ta up-to-date, y cu e 
ta lesa tur dia, pa cual Minister 
Frido Croes a felicita AWE¬ 
Mainta. 

Manera e publicacion di ayera, 
e representante di Aruba na 
Hulanda no ta comparti y lo 
aprecia cu AWEMainta lo coregi 
esaki, locual nos ta haci cu esaki 
awe. 

Bo sa kico bo yiu ta haci? 

Huur kamber pa nan, hopi biaha no ta pa nada bon 



SEMPER den luna di vakantie grandi, 
tin mayornan ta huur hasta kamber pa 
nan yiu pasa nan vakantie na Aruba mes. 
Esaki no ta nada nobo, pero semper y 
cuando tin di e hobennan aki ta haci 
maluso di e situacion aki. 

Asina p.e. diahuebs anochi, Comisario y 


Inspector di Polis, cu mas polis mester a 
bay atende, loke a ser califica como un 
bagamunderia pornografico na un hotel. 
No solamente pornografico, pero hasta 
foto y filmacion di actonan sexual e.o. 
banda di pool. No por. 

Tabatin hende cu tabata saca foto di 


e hobennan Arubiano, unda hasta 
tabatin menor di edad den nan, cu e 
participacion, cu nan lo por gana masha 
hopi placa, cu revistanan grandi y di re- 
nombre. Y cu nan peliculanan lo wordo 
bendi cu companianan cu ta dedica n’e 
negoshi aki, y ta paga bon. Mira te unda 


nos hendenan ta cayendo. 

Polis a pone un paro n’e bagamunderi- 
anan aki y a keda di papia cu tur e may¬ 
ornan cu ta huur kamber pa nan yiu. Nos 
lo bay tende mas di e hecho lamentable 
aki, pero di otro banda e muchanan aki 
mester sa mihor. 


Caso Fondo Desaroyo Nobo San Nicolas a pasa pa historia 


Ministerio Publico ni Tico Croes lo apela sentencia di huez 



AYERA mainta pa 10’or na 
Gambero Rosso a tuma lugar 
un declaracion conhunto di 
Ministerio Publico representa 
pa Fiscal Mayor Hans Mos y 
mr. Chris Lejuez, abogado 



representanto Tico Croes. 
Despues di e declaracion con¬ 
hunto no tabatin oportunidad 
pa pregunta. 

Ministerio Publico y sehor 
Robertico Rosendo Croes ta 


declara lo siguiente: 

“Ambos partido a bay den 
apelacion contra sentencia di 
Corte den Prome Instancia den 
e asina yama Caso Fondo. 

Pa e presente partidonan 
ta anuncia cu awe ambos a 
cancela e apelacion contra e 
sentencia ey.Loke particular- 
mente a tene partidonan divi- 
di den e caso aki ta e pregunta 
si tabata trata di soborno cas- 
tigable (strafbare omkoping) 
of di financiamento permis- 
ible di partido (geoorloofde 
partijfinanciering) relaciona 
cu Fondo Desaroyo Nobo San 
Nicolas. Di kico tabata trata, 


ta discutible. 

Te na ora cu -despues di e 
sentencia den cual ambos 
partido parcialmente a haya 
razon y parcialmente no a 
haya razon- Corte di Apela¬ 
cion of hasta Corte Supremo 
a duna nan huicio den esey, 
cu lo a keda estableci te na e 
instancia di mas halto di kico 
tabata trata. 

Ambos partido ta core cierto 
riesgo ora di contestacion di 
e pregunta describi aki riba. A 
dicidi den deliberacion mutuo 
pa no sigui cu mas proced- 
imiento hudicial. 

Den esey, ambos partido a 


tene hopi cuenta cu interes di 
Pais Aruba. 

Ya cu un continuacion di e 
caso den apelacion lo por a 
haci e division na Aruba rela¬ 
ciona cu e caso aki, solamente 
mas grandi ainda. Pa ambos 
partido, e interes nacional 
tabata decisivo. 

Ta igualmente pa e motibo ey 
cu Ministerio Publico, miran- 
do e resultado di e delibera¬ 
cion cu Croes, a cancela tambe 
su mes apelacion contra e 
sentencianan den cual sres. 
J.H.A. Eman, O.E. Oduber y 
F.R. Sint Jago a wordo declara 
liber”. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Abogado di Hendrik ta reclama Maduro: 


“Ki donder bo ta haci riba rotonde.” 



INDUDABLEMENTE aboga¬ 
do di Hendrik Croes lo a sali 
na defensa di e criminal Aru- 
biano na Hulanda, kende den 
un forma cobarde a asesina un 
agente policial femenino, cues- 
tionando severamente e pres- 
encia o actuacion di e agente 



policial n’e momento ey. 

“Ki donder bo ta para e auto, bo 

no ta den uniform.!!!” Laga 

e bobedad di e abogado aki un 
banda, mas condenabel ta su 
remarke di “rotte appels” den 
Cuerpo Policial. Aparentemente 
e “schoothondje” di Hendik 



Croes ta lubida cu su amo mes 
ta wordo considera un “foute 
advocaat”. Ta bira tempo p’e 
“Orde van Advocaten” di Aruba 
cuminsa vigila cierto oficina di 
abogado di serca, ya cu Ministe- 
rio Publico mes no ta haci nada 
al respecto. Por tuma ehempel 


di e “Law Society” na Inglatera, 
na unda no ta sirbi solamente 
e interes di nan miembronan, 
pero tambe ta haci control riba 
nan funcionamento. E actual 
“Tuchtrecht” lamentablemente 
no ta duna suficiente instru¬ 
mento pa combati e “rotte ap¬ 
pels” den abogacia na Aruba. 
Ta puntra si e “Orde van Advo¬ 
caten” ta sigui e recomenda- 
cionnan di e “Orde van Advo¬ 
caten” di Hulanda, manera cu 
a keda stipula den e asina yama 
“Bruyninckx-richtlijnen”. 

En todo caso lo ta bon pa Hen¬ 
dik mustra su “schoothondje” 
riba aigun “gedragsregels” 
(kizas Hendrik mes tambe por 
siha): “De advocaat dient zich 
zodanig te gedragen, dat het 
vertrouwen in de advocatuur of 
in zijn eigen beroepsuitoefening 
niet wordt geschaad”. Un otro 
ta bisa: “De advocaat dient te 


vermijden dat zijn vrijheid en 
onafhankelijkheid in de uitoe- 
fening van het beroep in gevaar 
zouden kunnen komen”. 

Y tambe: “De advocaat di¬ 
ent zich te onthouden van 
het verstrekken van feitelijke 
gegevens, waarvan hij weet, 
althans behoort te weten, dat 
die onjuist zijn”. 

En todo caso por bisa cu e solo 
hecho cu bo ta abogado, no 
ta duna’bo ningun momento 
e prerogativa pa ofende un 
persona of un grupo den nos 
comunidad. Hans Mos tambe 
mester evita “biunders” man¬ 
era :”...niet zomaar iemand”. 
E abogado en cuestion ta un 
persona bastante hoben y por 
bira un bon abogado si evita 
traha bao “toezicht”di e “foute 
advocaat”. 

Nomber y adres conoci na re- 
daccion 


Di acuerdo cu Democracia Real 

Cualkier decision di status di Aruba y tambe den 
Union Europeo, mester bay via un referendum 



PARTIDO Democracia Real a 
tuma nota di e bishita na Aruba 
di sr. Maxime Verhagen, Min¬ 
ister di Relacionnan Exterior 
di Reino. Minister Verhagen 
a declara cu a yega na un pa- 
labracion cu Aruba (y Antiyas) 


cu e dos paisnan aki lo declara 
nan preferencia pa loke ta trata 
nos futuro status den Union 
Europeo prome cu e fin di e 
aha actual. 

Di acuerdo cu Serge Mansur, 
Democracia Real a bisa na var- 
ios ocasion caba cu un decision 
asina, cu lo tin consecuencianan 
enorme pa futuro, no por wordo 
tuma pa un of dos partido po- 
litico. Un decision di tal mag- 
nitud mester wordo tuma dor 
di henter nos comunidad pa 
medio di un referendum. 

Aki no ta trata di un simpel 
decision di maneho cu por 
wordo facilmente cambiå of 
ahustå manan. E decision aki 
lo tin efectonan enorme y per¬ 
manente riba nos pais y henter 
nos comunidad. 


E locual ta preocupante pa 
Partido Democracia Real ta 
cu Prome Minister Oduber a 
declara cu e decision a wordo 
tuma caba. E declaracion di sr. 
Nel Oduber, y e hecho cu no a 
haci ningun preparacion pa un 
referendum ta mustra cu pa di 
tantisimo biaha e Gobierno en- 
cabezå pa sr. Nel Oduber tin tur 
intencion di tuma un decision 
importante sin consulta debida- 
mente cu e comunidad cu nan 
tin e responsabilidad di sirbi, y 
sin ni informa nos comunidad 
debidamente. 

Ta bon conoci, segun Serge 
Mansur, cu durante e ultimo 
ahanan e decisionnan cu a 
wordo tuma den forma unilat¬ 
eral y scondi a resulta desas- 


troso pa nos comunidad, (BBO, 
AZV, Serlimar, Dump, etc.). Nos 
tur, como Arubano, lo paga 
p’e foutnan aki pa decadanan 
largo. 

Nos no a mira ningun indica- 
cion cu e habilidad di e actual 
Gobierno pa tuma decision na 
beneficio di e isla a mehora sub- 
stancialmente durante e ultimo 
lunanan aki. Esaki ta haci cu nos 
ta terne cu tin un otro decision 
sub-mediocre na caminda riba 
e topico aki. 

Tambe ta conoci cu tin aigun 
integrante di e partido (MEP) 
den gobernacion cu ta papia 
di independencia pa Aruba pa 
nan por cana rond cu pasaporte 
Arubano (bisando e.o. cu esaki 
ta un simpel reis-document). 


Claro cu cada ciudadano of 
partido tin e derecho pa desea 
independencia, pero decision¬ 
nan asina mester wordo tuma 
pa comunidad, y no pa un grupo 
di gobernantenan cu e demostra 
repetidamente di carece di e ca- 
pacidad (of e gana?) pa tuma 
decisionnan cu ta na beneficion 
di e comunidad Arubano. 

E secrecfa rond di henter e 
asunto importante aki ta yena 
nos cu duda pa loke t’e inten- 
cionnan di e actual Gobierno 
pa cu e asunto aki. 

Partido Democracia Real ta in- 
sisti cu e decision pa nos futuro 
status den Reino ta un cu nos 
comunidad mester tuma pa 
medio di un referendum, Serge 
Mansur a conclui. 

Henny Eman, ex Premier 

Ministerio Publico a bin compronde cu lo no logra 

nada den Corte di Apelacion 


EX Prome Minister mr. Henny 
Eman, su prome reaccion riba e 
hecho cu Tico Croes y Ministe¬ 
rio Publico a dicidi di retira nan 
respectivo caso den apelacion y 
consecuentemente tambe no tin 
persecusion penal mas tampoco 
contra di Henny Eman, Otmar 
Oduber y Roly St. Jago, nifica 
cu porfin husticia a vence. 
Segun Eman, e tin masha hende 
pa gradici, sigur unda nan tur 
a pasa den momentonan hopi 
dificil, pasobra den henter e 
proceso aki, Henny Eman a 
gana e parti mas importante, 


pero tog ta keda e parti di sur- 
pasa presupuesto. 

Asina mes, nan tur a haya sosten 
grandi, y sigur esnan cu kere 
den e miembronan di AVP. 

Den nan, esun cu a haya e sla 
mas duro tabata Tico Croes, 
segun Henny Eman, y awe Tico 
Croes por sinti su mes orguyoso 
y e ta na caminda pa dialuna 
awor, duna un conferencia di 
prensa, unda lo bay amplia- 
mente riba e caso aki. 

Loke cu a sosode ayera ta, cu 
Ministerio Publico a dicidi di 


retira for di e caso di apelacion 
y esaki nifica fin di e caso. Anan- 
an largo, e integrantenan di AVP 
a keda persigui y den e caso 
aki dor di Prome Minister Nel 
Oduber, kende personalmente 
a bay entrega keho na PG, y for 
di e momento ey, e sufrimento 
a cuminsa. 

Henny Eman ta kere cu ta hopi 
importante pa tur hende com¬ 
pronde kico a sosode, ya cu 
aki no ta un Landsrecherche of 
Ministerio Publico a bay na per¬ 
sigui nan, pero ta Gobierno di 
e pais aki, esta Prome Minister 


Tarifa Special 


En coneccion cu e viahe di studiantenan 
pa Hulanda, Merca y Canada, Post Aruba 
ta ofrece un tarifa special pa manda paki. 


E tarifanan ta lo siguiente: 



Hulanda 

Merca / Canada 

Prome 2 kilo 

Afl. 31.00 

Afl. 22.00 

Pa kilo adicional 

Afl. 6.00 

Afl. 7.00 


E tarifa special aki lo tin valides for di 14 di Juli 
te cu 8 di Augustus 2008 na tur nos oficinanan: 
Oranjestad, Santa Cruz, Port of Call y San Nicolas. 

Oduber cu su Minister di Husti¬ 
cia, Rudy Croes hunto cu un ex 
pastoor, den persona di Rudy 
Lampe, ta kendenan a percura 
pa nan ser persigui cu sosten di 
un Procurador General. 

E hecho aki, no solamente a 
causa nan un dano grandi, pero 
el a causa nos pais un dano 
grandi, segun Henny Eman. 

Ta bon pa Nel Oduber pens’e 
awe, ora e tende e resultado aki, 
kico el a logra, no solamente cu 
sernan humano inocente, pero 
pens’e kico el a haci cu nos pais. 
Ministerio Publico a dicidi di 
tuma e accion aki, pasobra ta¬ 
bata bon cla cu no tabatin nada 
pa persigui e ex gobernantenan 
aki. E vrijspraak cu nan a haya, 



a demostra bon cla, cu no taba¬ 
tin ningun motibo pa persigui 
nan. Y lo a haya esey tambe 
den Corte di Apelacion, segun 
Henny Eman. 


Nada ainda di persona 
secuestra na Corsow 



WILLEMSTAD - Autoridadnan policial ta pidi cooperacion di 
publico den e caso di secuestro di e ciudadano Waldi Nabil Ghazal 
Omais di 27 ana kende a keda secuestra diahuebs mainta algo 
promé cu 8.30 na su cas den Esperanzaweg. 

Na momento di su secuestro e victima tabatin un jeans blou, keds 
preto y caminsa manga largo blanco cu strepi blou. AWEMainta 
no kier drenta den speculacion cu si ta bérdad cu tabatin contacto 
cu e secuestradornan, mientras cu e investigacion ta andando, 
pasobra si ta bérdad cu ya e ta na Venezuela esey nifica cu nos 
costa ta manera keshi Hulandes yen di buraco. AWEMainta por 
a compronde cu Ministerio Publico ta masha rabia p’e forma cu 
aigun medio di comunicacion a specula, treciendo bida di e ciu¬ 
dadano aki na peliger. 

Studiantenan di EPI Hospitality & Tourism 
Unit a haya nan diploma 




TABATA e siman aki, durante 
un ceremonia teni na Cas di 
Cultura, cu a entrega diploma 
na tur e studiantenan cu a slaag 
di EPI Hospitality & Tourismo 
Unit. Loke ta masha yamativo 


di e studiantenan aki, cu no ta 
solamente studiantenan Aru- 
biano, pero di varios otro nacio- 
nalidad, manera di Colombia, 
Philipinas, Peru, y tambe di 
St. Maarten. Kier men cu EPI 
ta hayando un reconocimento 


internacional tambe. E anochi 
aki tabatin entrega di diploma 
di Associate of Applied Science 
Degree den Culinary Arts, y e 
otronan ta Associate of Science 
Degree den Hospitalidad Man¬ 
agement. Nos felicitacion!! 


Kico ta pasando cu Raad van Advies? 

Otro keho cu nan consehonan 
ta lagando hopi di deseå 

WILLEMSTAD - Un cos cu antes nunca tabata pasa ultimo 
tempo a sosodé dos biaha tras di otro, esta, reclamo riba e calidad 
di conseho cu Raad van Advies ta traha pa Gobiérno. 
Recientemente tabata e lider di fraccion di Partido Democrat, 
Norbert George, kende a expreså su malestar p’e mal calidad 
di conseho cu Raad van Advies a duna y esey apesar cu nan a 
reafirmå mayoria di su ponencianan den su reclamo na tal oca- 
sion. 

Y recientemente t’e fraccion di MAN den Parlamento cu a haci 
remarke riba e calidad di conseho di Raad van Advies ta laga 
hopi di deseå. 

E observacionnan aki ta particularmente doloroso considerando 
cu recientemente Raad van Advies a celebrå nan hubileo di 60 
ana di existensia hopi intensivo. 

Fraccion di MAN a haci nan observacion en relacion cu e conseho 
cu Raad van Advies a duna riba e proposicion di ley pa victimanan 
di crimen hana compensacion. 

Fracion di MAN no ta di acuerdo cu e recomendacion di Raad 
van Advies pa no trata e proyecto di ley, pasobra pronto lo trata 
Codigo Penal reviså. 

Sinembargo como cu no tin garantia ta ki dia lo trata e Codigo 
Penal reviså, no por laga victimanan di crimen den friu y fraccion 
di MAN ta lamentå cu Raad van Advies a recomendå pa schuif e 
cos aki ‘op de lange baan’. 

E recomendacion aki ta mas inhusto ainda ora considerå cu ora 
tin di regia compensacion pa miembronan di gabinete y miem- 
bronan di Parlamento, e ta pasa style di 1-2-3, pero awor cu ta 
trata di un ley cu ta regia compensacion na victimanan di crimen, 
mester warda cune. 

Hasta fraccion di Partido Nacional cu ta den coalicion no ta 
comprondé dicon tratamento di un ordenanza asina mester ta 
problema. 

Sinembargo nan tin cu reconocé cu Gobiérno y e Minister respon- 
sabel a tuma 6 ana promé cu el a manda e iniciativa pa conseho 
pa Raad van Advies y Partido Nacional a censurå e actuacion di 
Minister di Husticia den esaki. 


‘Don’ ta pidi ‘Emily’: 

“No usa mi nomber pa defendé bo Gobiérno” 


WILLEMSTAD - Éx Promé Minister Don Martina su 
cana mester a yena te cu el a haci aigun declaracion 
hopi fuerte serca Dwight Rudolfina ayera mainta como 
reaccion di loke Promé Minister Emily de Jongh Elhage 
a haci anta-ayera ne mesun emisora en cuestion. 
Relacionå cu e declaracion di Premier de Jongh cu el 
a comberså cu Don Martina y esaki a comprondé su 
posicion debidamente ayera mainta Don Martina a 
manda un mensahe pa Premier de Jongh pa no usa su 
nomber pa defendé su Gobiérno. 

Ademas el a haci un yamada riba Premier de Jongh pa 
no falsificå historia ora e ta defendé su maneho. 
Expresando su pensamento manera ‘ciudadano liber’, 


Don Martina a repaså tambe e pasonan cu oposicion 
a anunciå recientemente cu nan lo bay te Comision di 
Decolonisacion di Nacionnan Uni si ta necesario pa 
denuncia rumbo di e actual Gobiérno y di Hulanda. 
El a referi na loke Minister Maxine Verhagen a bisa 
recientemente, esta cu e ruta pa Nacionnan Uni no ta 
duna resultado, pasobra for di ana 1954 Nacionnan Uni 
a kita Antia for di e lista di paisnan coloniså. 

Por lo tanto e Comision di Decolonisacion no ta auto- 
riså pa atendé asuntonan di Antia y Aruba, pasobra 
nos no ta riba su lista y esey a pone cu dos biaha Will 
Johnson a retornå su isla man bashi. 

Oposicion tampoco a scapa di e latigaso cu Don Mar¬ 
tina a parti ayera mainta calificando e intencion di spån 


COPPPAL dilanti nan garoshi tin solamente caracter 
propagandista, pasobra esfuersonan cu ta haciendo 
cu COPPPAL ta di caracter propagandista cu pa Don 
Martina lo caba den un ‘dead end road’. 

Pasobra p’e esfuerzo di COPPPAL hana resultado nan 
mester hana un pais miembro cu ta pone e caso di 
Corsow riba agénda y ora mayoria vota na fabor nan 
ta bay puntra Gobiérno y Parlamento Antiano kico ta 
nan posicion. 

Ey tur cos ta caba na aros y coco, pasobra Parlamento 
y Conseho Insular a vota na fabor y Nacionnan Uni 
lo no vota riba un punto cu a vota democråticamente 
riba dje. 

Monica Kock, MPA 


Mester investiga 
e incidente aki 



PARLAMENTARIO Kock a tuma nota di e sucedido tragico cu a 
pasa na Hulanda na unda segun informacion un persona Arubiano 
a tira un agente policial mata. Kock ta di opinion cu e sucedido ta 
algo tristo y cu e ta considera e incidente aki hopi grave. Ora un 
agente policial ta wordo tira y ta fayace pasobra e ta ehecuta su 
trabao, esaki ta un shock y ta pone pueblo realisa cu e trabao di 
un polis ta algo cu ta trece cu ne cu nan por risga nan bida. Kock 
ta remarca cu algo grave asina ta inaceptabel, y no ta importa si 
bo ta Hulandes-Europeo of Hulandes-Arubiano. Den esaki nos tur 
ta solidario cu otro. Parlamentario Kock ta di opinion cu mester 
investiga e incidente aki naturalmente, mirando su seriedad. 
Parlamentario Kock semper a sostene Cuerpo Policial totalmente. 
Pa un di nos hendenan comete un delito asina grave contra di 
cuerpo policial ta pe y pa nos tur algo cu nos kier evita. Dios Gra- 
cia esaki ta un incidente so y no algo cu ta pasa frequentemente. 
Kock ta spera cu esaki lo no ripiti mas. Kock ta manda palabra di 
condolencia na famia di e victima y sosten na Cuerpo Policial cu na 
momentonan asina ta wordo confronta cu e peliger cu nan ta cana 
ora nan ta ehecuta nan trabao cu ta proteha nos pueblonan. 





ØJumiAa* JAILLY'S ENTERPRISES 


MERCANCIA 


Opemng nours: 
MON - SAT 
8:00 am - 6:30 pm 
& SUNDAY 
9 am -1 pm 


NOW AVAILABLE AT: 

SANTRACO. 


plus 

L.G. Smith Blvd. 126 - Tel.: 582-3434 


mm 


<7l 


OQO 


Habri Dialuna pa Diabierna 9am pa 6pm & Diasabra di lOam pa 2pm 

Caya Ernesto Petronia 78C /TEL: 582-0270 / FAX: 582-0271 

Spiritual Warriors, The Movie 


E pelicula cu lo haci’bo consciente di hopi cos 



SPIRITUAL WARI 
plight lo find hin 
Spiritual Warrfa 
Egypt, andentc 


ARUBA'S PREARIERE 
JTHUR5DAY24 JUEY, 2008 
i KoIU!RT EASTON j JSU GARCIA 




»is- k mm- 

llA W ^ 

m. m. 




i mi 

1.1 


(AKTS GRTA I COURAGI 
fe fACf OF C',OO 


i%agn'ificent journey of one man’s adventurous 
ffireater knowing of who he trufy is as divine. 
WRfan Jnspiring film for ad. shot on location in 
fJhe Roman city of Palmyra, Syria. Based on 
Wmiat Warrior: The Art of Spiritual Living. 


SPIR I T U A 1 

WARRIORS 


Date: July 24,2008 
Place: Cas di Cultura 
Doors open: 7:00 PM 
Movie starts: 8:00 PM 
Tickets: Awg 25 


Limited seating, one screening onty! 
available at CD's & More, Texas Fumlture & Antraco 
indudes Q & A with Jotin-Roger DSS and Jsu Garcia 





BAO di e iniciativa di Insight 
Foundation Aruba despues di 
salanan completamente bendi 
na Sur America y Europa, ta mo¬ 
mento pa presenta e premiere 
local di e pelicula “Spiritual 
Warrior s”. 

Diahuebs 24 di juli, e pelicula 
' Spiritual Warriors’ lo wordo 
proyecta na Cas di Cultura. 

Un pelicula basa y saca for di e 
buki di e conocido dr. John-Rog- 
er cu New York Times a senala 
como e number #1 Best-Selling 
autor di tur tempo, e buki aki ta 
hiba un mensahe spiritual. 

E tema principal di esaki ta 
con diferente organisacion cu 
diferente dimension di e bida 
diario di un ser humano por 
transforma den un situacion di 


gana so cu e integridad personal 
y e enfoke positivo ta e herment 
pa logra tur cos den bida. 
Actornan principal den e peli¬ 
cula aki ta e actor Cubano Jsu 
Garcia, cu ta conoci pa su par- 
ticipacion den e pelicula Along 
Came Polly, The Argentine, The 
Lost City y We Were Soldiers. 
Tambe tin e aparicion special 
di e legendario actor Robert 
Easton, e ganadornan di Emmy 
Award Leigh Taylor-Young y e 
nominado di Academy Award 
Sally Kirkland. 

'Spiritual Warriors’ a yena 
salanan di tur tamano na Sur 
America, laga nos simplemente 
menciona cu e pelicula a wordo 
proyecta na 11 pantaya cu a 
inclui Peru, Brazil, Argentina, 
Chile y Venezuela halando 
asina mas di 16 Mil persona cu 


a wak esaki na mas di 33 ciudad 
den 11 pais. 

Awor ta turno pa nos isla pre¬ 
senta e fabulos pelicula ' Spiri¬ 
tual Warriors’ dirigi pa David 
Raynr. 

P’e presentacion di e premiere 
local di ' Spiritual Warriors’ lo 
tey presente pa prome biaha 
den historia di anochi di estreno 
e actor Jsu Garcia y e autor 
Dr.John-Roger cu lo viaha cu 
nan comitiva for di Los Angeles. 
Mester menciona cu despues 
di e pelicula esnan den e sala 
di Cas di Cultura por haci pre- 
gunta riba loke nan a caba di 
mira den e pelicula. 

E storia di e pelicula ta inicia 
ora cu un ‘Narco deal’ cu no a 
bai bon p’e actor principal Jsu 
Garcia cu tin un dobel identidad 
den e pelicula, den un di nan 
e ta Christopher Finn y den e 
otro e ta Jesse Fonseca. E ultimo 
aki ta scapa di un persecucion 
policial y ta sconde tras di 
un muraya di un edifico y ta 
sconde bao di foyonan seco pa 
evadi e polisnan. 

Su dia siguiente e ta wordo 
lanta pa un homber di edad y 
esaki ta Rodger (Robert Easton) 
cu mustra Finn cu e sa mas di 
dje di loke e mes por imagina, 
e homber di edad ‘enegmati- 
camente’ a bisa Finn cu ta riba 

dje e tabata wardando di basta 
tempo y ta logra convence pa 
bebe un kopi di thee. 

Durante e reunion ey Rodger a 
cuminsa traha cu un par di carta 
di baraha di un forma Strada y 
n’e momento ey Finn a cuminsa 
haya vision nan di su mes den 
luganan antiguo. 


Eynan ta ora cu Rodger ta bis’e 
cu esey ta su bida cu e la biba 
anteriormente, den e vision ey 
Finn ta wak un meastro antiguo 
benta abao pa un forza scur 
mistico den forma di un hende 
homber nechi y hoben. 

Esaki tabata demasiado pa Finn 
y e la realiza cu esaki ta mo¬ 
mento pa cuminza implementa 


un cambio. 

E ta sali di e circulo mafioso, 
pero esaki no a cay den bon tera 
p’e hefe. Loke si tabata bon ta cu 
Finn su bida y su amiga Claire 
(Shyla Cruize) ta logra sali di 
esaki, pero semper buscando di 
sa respuesta y pesey nan ta bai 
cas Rodger. 

Rodger ta bay Egypto y e ta 
convence Finn pa bai cune y 
asina e odisea ta inicia na Medio 
Oreinte cu un sin fin di aventura 
y ‘flashback’ di su bida anterior 
cu hopi biaha ta wordo persigui 
pa un figura misterioso scur. 
Den tur esey Finn ta ricibi un 
iniciation spiritual cu ta wordo 
seya den un sarcofago den un 
tempel egipcio. 

Ora cu nan a bolbe Los Angeles, 
Finn ta bolbe topa cara a car cu 
mafia y e su “Spiritual Warrior” 
ta haci’e invulnerabel, pero 
un bala cayente hopi serca a 
mustr’e diferente. 

Den e hospital su amiga Claire 
tur destrui ta wak’e desmaya y e 
ta drenta den coma, aki ta unda 
Finn ta haya un experiencia fu- 
era di serie y e ta wordo yama 
back den bida. E ta spierta lanta 
cu perfecto estado di salud y 
cura milagrosamente den pres- 
encia di su amiga Claire y e staff 
di hospital. 

Finn ta sigui transforma, pero e 
morto repetino di Claire a lague 
bai den un desesperation. 

E storia di Spiritual Warrior no 
ta un facil pa conta y ainda e 


ta un reto p’abo mes bai wak’e 
den Cas di Cultura diahuebs 24 
July 2008. 

Spiritual Warriors filma na 
Egypto, Syria, Palmyra, Jorda- 
nia y otro lugarnan ta trece su 
obstaculo y milgronan plua e 
permiso di seguridad pa graba 


den e magnifico Tempel Tell El 
Amarna. 

Sobra di e storia bo mes tin cu 
wak’e cu bo mesun wowo, esaki 
ta un invitacion personal p’abo 
experiencia “Spiritual Warriors, 
The Movie”... E pelicula cu lo 
haci’bo conciente di hopi cos. 


w 


w 



Ultimo dia pa 
paga 

E cobransa di awa di 

Mei 2008 

mester ta paga prome cu dia 

14 di Juli, 2008 

Pago via banco a wordo considera valido 
na e momento cu e suma a wordo 
registra na W.E.B. Aruba N.V. E proceso 
aki ta tuma aigun dia. 

Ta paga 50 florin pa reconexion 

Si no paga e cobransa na tempo ta 
interumpi e suministro di awa. 


(M 


UJ€B 

WATER- EN 
ENERGIEBEDRIJF 
ARUBA N.V. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Monica un dia mester bay Rotterdam y ey e lo e wak suficiente 


NA prome lugar danki di a duna 
mi persona e oportunidad pa uit 
mi mes den AWEMainta. Mi ta 
un fiel lesador di boso corant. 
Ya pa 10.00 uur mi ta bezig ta 
lesa boso corant. Boso ta unico 
corant na Aruba cu ta helemaal 
uitgebreid. Un pabien na boso. 

Loke mi ta bolbe lesa awe (red: 
ayera) den boso edicion cu 
Monica Kock ta bin cu su ver- 
haal over di e Arubianonan biba 
na Hulanda cu lo bira persona 
non grata. Mi no ta kere cu un 
Minister di Husticia ta papia 
algo zomaar. Monica mester bin 
Hulanda un dia bay Rotterdam 
anto para na centaal station 
anto eynan ya caba e ta wak 
genoeg. 

Dicon Monica Kock no ta pidi 


un lista di e presonan Arubiano 
na Hulanda? Anto ora e haya e 
lista ey den man e tin derecho 
di scirbi algo asina. 

No pensa of kere cu mi a macam- 
bia. Alcontrario, mi kier bon 
pami isla cu yama Aruba. Ora 
mi bolbe mi tera natal mi kier 
biba rustig y cu paz. 

Mi kier bisa Monica Kock algo. 
Si Aruba tuma ehempel di 
Hulanda, pa saca tur e extra- 
nheronan cu sali for di KIA for 
di Aruba anto mi bisa berdad 
KIA lo no tin mester di tanto 
cel manera tin aworaki na KIA. 
Pasobra mayoria di celnan ta 
wordo ocupa pa stranheronan. 

Monica Kock no mester wak 
otro pais of persona, e tin cu 


wak e Arubianonan cu ta cana 
molestia. No wak e Turconan, 
wak pa nos Arubianonan, no 
solamente na Hulanda pero 
rond mundo. 

Mi tin un yiu homber, cu su 5 
ana mi a sali bin Hulanda cune, 
lagando tur famia atras. (mama 
soltera) Semper mi a educa mi 
yiu manera debe ser y segun mi 
forsa. Mi ta contento cu awe e 
tin su famia, koopwoning, auto 
y mas importante su trabao na 
PI-Amsterdam. 

Loke mi por lesa ultimo tempo 
den corant ta cu hopi mucha 
ta bay perdi. Esey ta pa motibo 
cu e mayornan ta laga nan 
bay for di man. Nada di mal 
amigo/amiga. Loke ta pasa cu 
mayornan tin cu sinta papia cu 


nan yiunan. Y ora nan mira nan 
yiunan cu algo cu anan como 
mayor no a cumpra p’e yiunan 
tin cu find out ta di unda e mu¬ 
cha a sali cu e articulo ey. Sea 
ta un pen of te na un telefon. Si 
mayornan no a paga p’esey ta 
imposibel cu e articulo ey por ta 
den nan cas. Pero hopi t’e may¬ 
ornan cu ta apoya nan yiunan. 
Pero ora cu ta lat nan kier ranca 
cabey pero ya ta lat. 

Respeta mucha pa mucha duna 
respet esey ta palabranan di mi 
yiu. Respet ta cuminsa na may¬ 
ornan y e mucha ta tuma over 
loke e mira y scucha na cas. 

Mi bida na Hulanda mi por bisa 
ta experencia di bida. Un bida 
cu a hacimi volwassen. Mare 
cu Dios Tata Todopoderoso por 


yudami pami por haya un tra¬ 
bao un dia na Aruba cu mi por 
yuda otronan p’asina nos forma 
un dushi isla atrobe. 

Lo ta mi deseo di por pone un 
relato un dia den boso corant cu 
tanto mi gusta lesa, pa mustra 
Gobierno di Aruba cu nan no ta 
goed bezig. 

Un biaha mas un danki na boso 
tur na AWEMainta y sigi cu boso 
bon corant. 

N’e momentonan aki mi ta mi 
so na Hulanda, mi yiu ta dis- 
frutando di un dushi vakantie 
cu su sra. y yiu na su dushi isla 
Aruba. 

Un biaha mas masha masha 

danki 

Sra. Maria 


Gran final di “Gang di Arte 2008” den Cas di Cultura 



DEPARTAMENTO di Cultura, 
Fundacion Desaroyo Educativo 
Comunitario y Departamento di 
Asunto Social ta invita henter 
Aruba pa bin apoya nos talen- 
tonan local den e gran final di 
e competencia di ‘Gang di Arte 
2008’ dia 15 y 16 di juli 2008 
den Cas di Cultura cuminsando 


for di 7’or di anochi. 

Un total di 109 hoben lo ta 
participando na e final aki den 
e diferente disciplina manera 
baile, musica, teatro y arte Vi¬ 
sual. Durante e ultimo luna a 
haci promocion den mediona 
di comunicacion, cu busnan den 


bario y invitacion na tur skol. 

Siguientemente a duna tay- 
ernan na esnan cu a inscribi. 
Den e tayernan, bou di guia di 
sr. John Freddy Montoya, nan 
a ricibi instruccionnan y con- 
sehonan partico pa asina nan 
por desaroya nan mes den nan 



presentacion. Sr. Rene Ridder- 
staat di D.A.S. tambe a duna un 
charla na e hobennan encuanto 
e problematica di gang cu ta 
creciendo aki na Aruba. Di e 
forma aki e proyecto ‘Gang di 
Arte’ a demostra di ta un com¬ 
petencia artistico, creativo y 
educativo. 

Durante e dos anochinan pub- 
lico por spera presentacionnan 
di nivel. Pa cada disciplina lo 
escohe esun cu a sobresali y 
di esakinan lo saca e ganador 
absoluto cu lo bai representa 


Aruba na Hulanda den e peri- 
odo di augustus. Presente e 
anochinan aki tambe lo ta e 
directora di e proyecto hulandes 
‘Kunstbende’, cu ademas lo ta 
e anfitrion di e delegacion di 
Aruba , Curagao y Belgica na 
Hulanda. 

Un invitacion special ta bay na 
comunidad di Aruba pa bin goza 
di un tremendo presentacion di 
nos hobennan dia 15 y 16 di juli 
2008 den Cas di Cultura di 7’or 
te 10’or di anochi. Entrada ta 
totalmente gratis. 

Bon nochi, drumi dushi den luna di juni, un hit total 



DIA 27 di juni e grupo di lesado 
di e proyecto di lesamento na 
cas ‘Bon nochi, drumi dushi’ a 
tene su evaluacion final. 


Un gran cantidad di lesado 
tabata presente y a comparti 
e rikesa di nan experiencia cu 
otro.E experiencia di e 43 lesa- 


donan tabata hopi varia y den 
varios caso a impacta e lesado 
y tambe esunnan presente. 
Unamimamente a conclui cu e 


proyecto tabata un exito y cu tin 
tur rason pa sigui prepara pa e 
periodo di october. 

Dor di cu e biaha aki, contrario 
na october ana pasa, e incrip- 
cion tabata mas habri, e grupo 
di cas cu a bishita, tabata un 
grupo hopi varia. 

Nos tin cu bisa, cu e grupo di 
lesado a cuadra e biaha aki 
completamente cu e vision di 
e proyecto. E grupo aki tambe 
tabata hopi varia, hopi mayor 
a fungi como lesado y e lesa- 
donan tabata di diferente ramo 
di profesion. 

Con cu bin con cu bay, cada 
mucha cu a haya bishita a gosa 
di esaki y tabata pidi pa haya 
mas bishita. 

Cu mucho gusto ‘Bon nochi, 
drumi dushi’ lo kier a cumpli 
cu e deseo aki, pero nos tin cu 
tene cuenta cu nos kier duna tur 
mucha un oportunidad. Pero 
semper por keda pendiente. 

A bin diferente punto di aten- 
cion dilanti cu lo tene na cuenta 
pa mehora e proyecto unda 
esaki ta necesario. 

Un di e puntonan bastante 
relevante pa tene na cuenta pa 
october ta e forma di inscribi. 
Pa esaki tuma luga na e miho 
manera posibel, nos a laga e 
inscripcion habri, asina ta tur 
hende ta liber pa inscribi di awo 
aki caba pa october. 

Lo tin den ful e periodo aki 
foyeto di inscripcion na bali di 


BNA. Apesar cu vacansi a cum- 
insa inscripcion via scol tambe 
ta keda habri. 

For di e reunion a forma un 
grupo di trabao pa evalua e 
prepracionnan pa october. 

Nos ta spera cu na october nos 
por conta atrobe cu e sosten di 
Departamento di Asuntonan 
Social y e cooperacion incondi- 
cional di Biblioteca Nacional 
Aruba. 

Nos lo bolbe tuma contacto cu 
e scolnan cu no a logra manda 
nan lista di mucha pa bishita. 
Un nota hopi importante y 
bunita ta e interes di diferente 
persona cu ta aserca nos pa ta 
lesado den luna di october. 

E experiencia cu e tatanan di 
famia y e mascotanan como 
lesado tabata tremendo. 

E mascotanan a encanta conta 
storia y comparti e placer di 
lesamento cu otro mucha. 
Famianan a habri nan cas cu 
gusto pa e tatanan di famia, nos 
ta spera cu e experiencia aki 
motiva mas hende homber pa 
bira lesado na october. 

‘Bon nochi, drumi dushi’ kier 
gradici Cede-Aruba pa e con- 
fiansa cu nan a pone den nos, 
pasobra sin e financiamento di 
nan parti e proyecto lo no por a 
bira un exito. 

Na e lesadonan nos kier bisa: 
‘Un danki di curazon, boso ta 
campeon, nos ta topa bek na 
october 2008. 

Pronto Kooyman lo tin un primicia 

yamå Wavin smartFIX 




WAVIN smartFIX ta un sistema 
inovativo pa pipa di awa 
(‘leiding’) di PE-X/A1 estilo 
‘push-fit’. Wavin smartFIX: E 
rapides cu nunca no ta lagabo 
los! Wavin smartFIX t’e prome 
sistema estilo ‘push-fit’ comple- 
tamente di plastico pa pipa 
di awa di PE-X/A1, cu cual e 
uso di herment adicional te 
inesesario. 

E facilidad di instalacion di e 
sistema di conexion (‘fitting’) 
compacto, liher den peso y su¬ 
per inovativo aki ta demostra su 
mes principalmente n’e lugar- 


nan extra dificil pa yega na dje, 
manera tras di un labamano, 
tras di muraya of abao di un 
vloer. 

E diseno di e conexionnan di 
Wavin smartFIX ta basa riba e 
tecnologianan mas nobo di pipa 
di awa di plastico, y ta conecta 
di un manera inteligente pensa 
y super ‘high tech’, cu uso di 
un asina yama ‘O-ring’ nobo y 
seco. Esaki ta exigi hopi menos 
forsa y ta preveni atraccion di 
sushi y stof. 

Via di un bentana den e con¬ 
exion por controla facilmente 


si e pipa di PE-X/AL a wordo 
pusha aden suficientemente. Si 
esaki t’e caso, e conexion sigur 
lo no los y ta a prueba di awa 
sin mester haci ningun accion 
adicional! 

E surtido di Wavin smartFIX ta 
consisti di un variedad di difer- 
ente conexion estilo ‘push-fit’ 
(patransicion) den diameter 16 
te cu 25 mm, cu cual den un solo 
accion bo por haci un conexion 
profesional. Simplemente, cu 
Wavin smartFIX bo ta traha 
conexionnan facil, liher y 100% 
confiable! 



"UN BIDA NOBO" 

Tur dia mi ta busca su sonrisa 
palabranan bunita cu a refleha 
amor di e mama su sentimento 
duna na su yiu pa e ta contento 
con mi mannan a bin ta caricia 
e suavidad i pureza di su alma 
sintiendo con fragil e por tabata 
pero cu un Amor inmenso duna 
Mi mama tabata mi unico guia 
su confiansa a duna mi e forsa 
pa cana den e caminda di lucha 
conforme i sin tin miedo di nada 
Mi mama tabata mi refugio i paz 
cerca di dje mi no a desvia jamas 
den su brasa mi a sinti emoshon 
como un yiu cu a dune atenshon 
Papa Dios mi ta pidi pa protege 
den Eternidad pasobra e merece 
Bida Nobo pa su gran Amor i Fe . 


Autor: Omaira I.Rodriguez-Britten 



Su yiu Mariela Francisca ta dedica e poesia aki na su mama 
stima, Sra. Filomena Francisca, q.e.p.d., recordando su di 5 
aha di fayecimento. 

A descubri supuesto trafico ilegal di 
biyetenan di Saddam Hussein 



DIEZNUEBE italiano ta worde 
investiga pa nan presunto par- 
ticipacion den un supuesto tra¬ 
fico ilegal di miyones di Dinar 
den biyetenan imprimi pa e 
regimen di Saddam Hussein 
na Suiza. 

Roma - Asina e corant italiano 
“La Stampa” ta bisa, y den un 
reporte titula “Na Turin e tesoro 
di Saddam a aparece”, e corant 
a bisa cu na Italia a localiza bi¬ 
yetenan di e Dinar iraki bieu na 
un valor di 30 miyon euro. 

E corant di Turin ta conta cu na 
fin di 2002, Saddam Hussein a 
encarga un empresa suizo pa 


imprimi “miyones y miyones” 
di biyete, cu tabata conoci como 
“swiss dinar”. 

E corant t a anadi cu despues 
di caida di e dictador, tur e bi¬ 
yete y monedanan cu ta circula 
na Irak a worde cambia pa e 
Dinar nobo, pero cu na Suiza 
a keda biyetenan bieu na gran 
cantidad, cu a “desaparece”. 

E corant a anadi cu polis ital¬ 
iano a descubri “pa casualidad”, 
con den un elegante restaurant 
di Turin un grupo di persona 
tabata usa e biyetenan desa- 
pareci di Suiza. Segun e corant, 
investigacion a conduci na 


confiscacion di 28.879 biyete, 
cada un di 25 Dinar, pa un 
valor total di 800 miyon Dinar, 
equivalente, segun La Stampa, 
na 30 miyon euro. 

Entre esnan investiga, tin un 
alto dirigente di Banco Credem, 
Carlo Monteverdi, di Parma, y 
e ex president di e Consorcio 
CSI, encraga cu inovacion di 
maneho publico di e region di 
Piamonte, Carlo De Giacomo. 
Segun e corant, Direccion An- 
timafia (DDA) di Turin a worde 
encarga pa investiga e caso y 
cu na october venidero lo tin e 
prome sesion. 


President Chåvez a confirma 
viahe pa Rusia pa dia 22 di juli 

E president Venezolano, 

Hugo Chåvez Frias, lo 
viaha dia 22 di juli pa 
Rusia, pa fortalece e 
aliansanan strategico 
bilateral. 

E Hefe di Estado a confir¬ 
ma su viaje pa Rusia den un 
acto politico efectua na es¬ 
tado Aragua, den Coliseo El 
Limon, Maracay, segun un 
boletin di Prensa Presidencial. 

E Mandatario Nacional a 
precisa e fecha di e bishita, 
aceptando un invitacion di 
e president ruso nobo, Dimitri Medvedev, na cual ocasion e lo su¬ 
pervisa un sistema di tanki di guera cu Venezuela lo por cumpra. 
E Hefe di Estado a splica cu Rusia ta ofrece facilidadnan di 
crédito pa adkisicion di ekiponan cu lo por hiba e Forzan- 
an Arma Nacional na un nivel optimo di operatividad. 
“Nos mester di un Forza Arma na nivel di nos puie- 
blo, di nos concepto di defensa”, e’la bisa. 
Venezuela a cumpra ekipo y aeronavenan di tecnologi avansa, menera 
e avionnan caza-bombardero Sukhoi-30, como parti di un proceso di 
adecuacion y modernizacion di e parke aereo di Forza Arma Nacional. 
Tambe e’la bisa cu entre dia 22 y 26 di juli e lo bishita otro paisnan di 
Europa pa haci contact cu aigun lider Europeo. 




Snacks y Bebida GRATIS! 

PROGRESIVO 


AF L. 6139,- 

Afl.15,- pa 4 carchi di 8 wega 
Afl. 2,- pa 4 carchi progresivo 

Bin hunga bingo riba bo fecha natal y ricibi un carchi 
di bingo completamente GRATIS. 
Doorprizes: 

• 4x Afl. 25,- cash • 5 Tickets gratis di powerball 

• 5 carchi “The Card” gratis di $5 


Corda cu Seaport Power Ball Bingo @ Seaport Casino 
ta di dialuna pa diasabra 1.00 p.m. 


Polis di Alabama ta aresta cabrito pa 
subi riba un auto Mercedes 



E animal a worde aresta pa un agente policial 


UN cabrito a worde aresta; un 
auto Mercedes a resulta poco 
dana; y un cacho a bai keiro. 
Capshaw, Alabama - Tur esaki a 
pasa diadomingo ultimo, ora un 
muher cu tabata core cu e auto 
Mercedes a mira un cabrito y un 
cacho ta hunga riba riba camin- 
da federal 72 den e parti noord 
di Alabama, segun informacion 
di sheriff Mike Blakely. 

E muher a para, pa e no dal e 
animalnan, Blakely a agrega. 
Pero e cabrito a bula riba e auto 
y no kier a baha. 

Preocupa awor, pa e animal no 
causa dano na e pintura caro 
di su auto importå, e muher 
a yama e oficina di Sheriff di 
condado Limestone. 

Un agente a captura e cabrito 
y a pone den su patruya, pero 


e cacho tambe a bula den e 
vehiculo policial. 

E polis a hiba e cacho pa un 
veterinario y e cabrito pa otro 


agente colega. 

“Si tin hende cu por a perde un 
cabrito y un cacho, nan por laga 
nos sa esaki”, Blakely a bisa. 

Petroleo a pasa 146 dolar pa bari 



PETROLEO a subi cu mas 
di 4 dolar ayera na New York, 
impulsa pa e temor di e sumi- 
nistro cu ta origina na Iran 
y Nigeria, dos productor im- 
por tante. 

E bari di “crudo liviano” pa 
augustus a comercaliza na 
146,38 dolar den bolsa di 
New York, un aumento di 
4,73 dolar compara cu e dia 
prome. 

Den intercambionan elec- 
tronico anterior na inicio di 
e sesion e prijs pa bari a subi 
na 146,90 dolar, un nivel 
nunca antes alcansa desde 
cu a cuminza cotiza crudo na 
Wall Street, na 1983. 

Na London, e prijs pa bari di 
petroleo a yega un record his- 
torico nobo pasando pa prome 
biaha riba 147 dolar, impulsa 
pa e tensionnan geopolitico y 
un otro muestra di debilidad 
di e dolar. 

E salto aki di oro preto ta co- 
incidi cu un otro muestra di 


debilidad di e moneda berde 
cu a baha na 1,5868 dolar 
pa un euro, despues cu dos 
indicador na Merca a worde 
publica: E deficit comercial y 
e prijsnan di importacion. 
Prome cu esey, e prijs pa bari 
a acerca nan record, den e 
tensionnan geopolitico na Iran 
y Nigeria. 

Iran, e di cuater productor mas 
grandi di oro preto, y e di dos 


mas grandi di OPEP, diahuebs 
a sigui test misil, aumentando 
e tension den e region. 

Na Nigeria, e grupo rebelde 
mas importante, Movimento 
pa Emancipacion di Delta 
di Niger (MEND), a anuncia 
diahuebs ultimo, cu awe mei 
anochi nan lo suspende e paro 
di fuego unilateral, y a menasa 
interesnan britanico. 


Senado a confirma general Petraeus como 
comandante na Medio Oriente 



General David Petraeus 


SENADO di Merca diahuebs 
ultimo a confirma e promocion 
di general David Petraeus, ac- 
tualmente e comandante di 
rango mas halto na Irak, pa e 
dirigi tur e tropanan mericano 
na Medio Oriente, incluyendo 
e guera na Afganistån. 

Petraeus, e arkitecto di e 
strategia pa aumenta tro¬ 
pa, cu gobierno di president 
George W. Bush ta defende cu 
e argumento cu e’la mehora 
seguridad na Irak, lo worde 
promovi pa dirigi e comando 
central mericano. 

E votonan pa confirma e des- 
ignacion di Petraeus tabata di 
95 na favor, y 2 contra, entre e 
100 miembronan di Senado. 

E camara tambe a vota (96 
contra 1) pa confirma teniente 
general Raymond Odierno pa 
reemplaza Petraeus como co¬ 
mandante adhunto na Irak. 

E promocion di Petraeus ta 


pone na cargo di e retonan 
militar mas grandi di Merca: 
Irak, un creciente esfuerzo 
militar na Afganistån, e renaci- 
mento di Al Qaeda na Pakis¬ 
tan, y retonan cu Iran na varios 
frente. 

Petraeus ta reemplaza alm- 


irante William Fallon, cu a 
renuncia sorpresivamente na 
maart despues di alega cu e 
informenan di prensa, cu a de- 
scribié como contra Cas Blan¬ 
co pa loke ta con pa enfrenta 
e asunto irani, a cuminsa bira 
un “distraccion”. 


Ingrid Betancourt no ta 
descarta busca presidencia, 
pero no ta su prioridad 



Ingrid Betancourt 


E ex candidata presidencial colombiano, Ingrid Betancourt, no 
a descarta cu aigun dia e lo bolbe busca pa gana Presidencia di 
Colombia, pero a bisa cu e puesto ey no ta su “prioridad” awo, 
den un entrevista cu Larry King na CNN. 

Betancourt tambe bisa, durante e entrevista for di Paris, cu e no 
a kere cu FARC lo a hacié dano, despues cu e’la sinta na mesa cu 
aigun di nan maximo dirigentenan. 

King a insisti den puntra Betancourt riba su futuro - un siman 
despues di su rescate hunto cu otro 14 rehen di e gueriya dia 2 di 
juli - y specificamente King a puntra si e lo trata atrobe di gana 
Presidencia Colombiano, despues di su intento na 2002. 

“Mi no ta bisa cu esaki lo no pasa, pero e no ta mi prioridad”, 
Betancourt a enfatisa, y a bisa cu mas cu tur cos e kier yuda y ‘ta 
disponibel” pa colabora cu liberacion di centenar di rehen cu ainda 
ta den poder di gueriya na Colombia. 

Betancourt, secuestra na februari 2002 na San Vicente del Caguån 
mientras e tabata campanå pa su partido Verde Oxigeno, a bisa 
cu, dor cu e tabata conversa cu nan (e gueriyeronan) un par di dia 
prome cu e secuestro, e no a spera cu algo grave lo pasa cune. 
“Mi no a kere cu nan lo a hacimi dano”, e’la admiti. 

Den otro parti di e entrevista, e politico colombiano cu tambe 
tin nacionalidad frances, a indica: “Na e momento ey mi no por 
a sikiera imagina mi mes cu mi tabata tumando e caminda ey (di 
ta secuestra) pa casi siete aha”. 

Betancourt tabata blanco di critica na Colombia pa a viaha pa e 
zona di Caguån durante su campana na 2002 a pesar di adver- 
tencia di autoridadnan pa no hacié. 

Su companera di formula, tambe secuestra hunto cune pero libera 
e aha aki, Clara Rojas, a bisa cu na un prome instante tur dos a 
kere cu nan secuestro lo tabata uno pasahero. 

Betancourt, cu a aparece visiblemente angustia pa aigun momento 
durante e entrevista ora Larry King a pidié pa recorda aigun as- 
pecto di su cautiverio, a prefera pa no contesta aigun pregunta 
di e decano di television mericano cu, entre otro, a puntra si e’la 
worde abusa sexualmente durante secuestro. 

“Mi no ta desea di contesta e pregunta ey. Mi ta kere cu tin cosnan 
cu mester keda den mondi”, e’la contesta. 

Ex diplomatico ta bisa cu relacion sexual cu menor 

ta aceptabel den cierto paisnan 



Gons G. Nachman 


ALEXANDRIA, Virginia - Un 
ex diplomatico cu ta acusa di 
a tene relacion sexual cu ado- 
lecentenan na Brazil y Congo, 
ademas di filma e encuentro- 
nan aki, a pidi clemencia na 
un juez, alegando cu diferen- 
cianan cultural na e paisnan 
aki ta haci e relacionnan aki 
mas aceptabel. 

Gons G. Nachman, di 42 aha, 
a declara su mes culpabel na 
april di e acusacionnan di ten- 
dencia pornografico infantil 
despues di admiti cu e tabata 
tin relacion sexual cu mucha 
muhernan hoben di 14 y 17 
aha mientras e tabata eherce 
un cargo consular na Brazil y 
Congo, ademas di fotografia 
y filma e encuentronan aki. 


E huez a bai di acuerdo pa 
postpone e dictamen di sen- 
tencia pa Nachman te dia 22 
di augustus, pa e por worde 
samina pa e sicologo forense, 
Stanton Samenow. 

E abogado defensor, Stephen 
Stine, a bisa cu un test si- 
cologico lo por demostra cu e 
diferencianan cultural a pone 
su cliente kere cu contacto 
sexual cu adolescente ta un 
practica aceptabel, y cu esaki 
mester tin influencia riba e 
sentencia cu e lo ricibi. 

E fiscalnan a rechasa e argu¬ 
mento di cu na cierto man¬ 
era e victimanan di Nachman 
merece menos proteccion 
pasobra nan no a nace ni crece 
na Merca. 


“E muchanan di Republica 
Democratico di Congo y di 
Brazil ta goza di e mes valor- 
nan personal cu muchanan 
na Merca”, fiscal Ron Walutes 
a scirbi. 

E fiscalnan a pidi 20 aha di 
prison pa e acusado, e pena 
måximo. 

Durante e huicio acusacion¬ 
nan a worde formula di cu 
Nachman a forza varios solici- 
tante di visa, cu ta atractivo, 
na Brazil, pa tene relacion 
sexual cune. Nachman a ad¬ 
miti cu e’la haci tal cu dos di 
nan cu e’la conoce durante e 
proceso di solicitud di visa, 
pero a nenga di a forza nan 
y nunca e’la worde acusa di 
esey. 


Nachman a pidi e huez cu lo 
dicta sentencia, pa presidi 
su matrimonio cu su novia 


brasilera, di 21 aha. E huez 
federal Gerald Bruce Lee, a 
rechasa e peticion aki. 



Situa na Avenida Milo Croes 71 • Tel 5822303 

Habri di Dialuna pa Diasabra 9am-6pm 


un necesidad 


Bishita nos pa 
escoge e mihor 
flus, dashi, 
camisa, carson 
y mucho mas 

Awor cu 

MERCANCIA 
NOBO! 


Pa tur generacion 


71//V/V LS I 

Bisti formal ta 


Suiza a manda México 74 
miyon dolar di Raul Salinas 



Carlos Salinas 



Raul Salinas 


UN funcionario di gobierno a bisa cu Suiza a manda México 73 
miyon dolar di cuentanan bancario vincula cu ruman di e ex presi- 
dent mexicano, Carlos Salinas. 

E subprocurador general José Luis Santiago Vasconcelos, a bisa 
duahuebs ultimo cu e miyon restante lo worde deposita den caha 
di gobierno den proximo dianan. 

Suiza a bisa luna pasa - loke nos a publica tambe - cu parti di e 
placa vincula cu Raul Salinas lo worde manda Mexico “pasobra 
claramente e tin un origen delictivo”. 

Na november 1995, Suiza a congela mas di 130 miyon dolar di 
cuentanan bancario vincula cu Salinas, ora investigadornan a 
sospecha labamento di placa. 

Raul Salinas a bisa cu e’la haya e placa for di socionan di negoshi 
como parti di un fondo di inversion. 

Semper tin un regreso 

Peter Crouch 
a completa 
su cambio pa 
Portsmouth 



E delantero ingles Peter Crouch, t’e cu awo den e team di 
Liverpool di Rafael Benitez, a completa su compra pa Ports¬ 
mouth, cu a paga pa su servicio un cantidad cu ta rondona 
13,7 miyon di euro. 

E atacante halto, di 27 ana, ta bay bek na e team cu a sali seis 
temporada pasa y lo ta dirigi pa di tres biaha den su carrera 
pa e entrenador Harry Redknapp. 

“E ta dushi bolbe bek. Mi ta kere cu Harry Redknapp a logra 
e mihor dimi como hungador y mi ta pensa cu akinan por ta 
e mihor ananan di mi carrera”, e hungador a comenta, cu a 
firma un contract pa cuatro temporada. 

Crouch a admiti cu ta gusta e posibilidad di hunga di forma 
regular aunke a apunta cu tabata consciente cu tabata tin cu 
traha duro y demostra cosnan den training. 

Tabata tin bon palabra pa su ya ex team: “Cu Liverpool mi a 
pasa tres temporada fantastico y lo no cambia pa nada den 
mundo. Mi ta un privilegia pa tabata por a hunga pa e club ey”. 
“T’e na final di su etapa tabata tin apenas un par di ocasion pa 
hunga den tanto wega cu tabata kier a hunga pero solamente 
mi ta bay keda cu e bon recuerdo”, el a bisa. 

Pa su parti, su tecnico nobo a indica cu por cumpra un delante¬ 
ro manera Crouch tabata indicativo, di leeuw cu a yega e club 
y di leeuw cu por yega. 


Yobida di homerun 


Cincinnati Reds ta dal siete homerun 
den un wega contra Cubs 





DAVID Ross a conecta dos 
di e siete homerun cu Cincin¬ 
nati a dal diahuebs, entre nan e 
number 605 di Ken Griffey Jr., 
y Reds ta gana cu score di 12-7 


riba Chicago Cubs pa evita un 
sweep di tres wega. 

E dominicano Edwin Encarna- 
cion, Brandon Phillips, Adam 
Dunn y Joey Votto tambe a dal 


homerun riba e caya di Wrigley 
Field. 

Reds a empata su mayor canti¬ 
dad di homerun den un wega e 
ana aki, ya cu 7 di mei a zona 
siete contra di Cubs den e Great 
American Ball Park. 

Ross, un catcher suplente, so¬ 
lamente a conecta un homerun 
den e temporada prome cu su 
dosnan den di cinco inning 
contra Jon Lieber y den di siete 
contra Chad Gaudin. 

E homerun number 12 den e 
ana di Griffey a produci tres 
careda den un racha di cuatro 
den di cuatro inning, den cual 
Reds a bay ariba 8-3. E veterano 
outfielder awo ta na cuatro 
homerun di yega Sammy Sosa, 
di cinco den e lista di tur tempo 
cu 609. 

Cincinnati a dal e habridor di 
Chicago Ted Lilly (9-6), ken cu 
dos inning y dos tercio tabata 
tin su apertura mas cortico di 
ana na permiti seis hit y cua¬ 
tro careda. E ganador tabata 
Bronson Arroyo despues di per¬ 
miti siete hit y cinco careda den 
cinco inning. Encarnacion a dal 
su homerun den di dos, produc- 
iendo e prome careda di Reds. 

No tabata suficiente 

New York Yankees no ta 
logra contra di Pirates 




NATE McLouth a dal un homer- 
un decisivo den di siete inning y 
Paul Maholm a tolera solamente 
dos careda den ocho inning, pa 
asina Pittsburgh Pirates gana 
diahuebs cu score di 4-2 riba 
New York Yankees. 

E wega, e ultimo di interliga 
di temporada, esaki tabata un 
wega suspendi pa yobida di 26 
di juni, cu un inicio bon difer- 


ente pa Maholm. Den cual e dia 
ey, e zurdo a tolera extra base na 
e prome cuatro bateadornan cu 
a enfrenta y Yankees a conecta 
cinco hits den e 12 turno pa bay 
ariba 3-0. Pero tur tabata kita pa 
motibo di yobida. 

Diahuebs, Maholm a hiba un 
blankea di cinco hits t’e di siete 
inning cu dos out, ora Bobby 
Abreu a empata e accion cu un 



single di dos careda. Despues cu 
McLouth a bat su di 18 homerun 
di aha pa debolbe e ventaha na 
Pirates. Maholm a regres cu un 
di ocho inning den blanco. 

E habridor di Pittsburgh, cu tin 
un record di 4-0 den su ultimo 
ocho salida, permitiendo siete 
hit y duna un base por bola. 
Damaso Marte a finalisa e wega 
pa su di cuatro wega salba den 
seis oportunidad. 

Jack Wilson cu a dal dos hit den 
su dos prome turno, a ricibi 
un base prome cu McLouth 
a manda e bala pa e publico 
contra e relevista dominicano 
José Veras, ken tabata derrota. 
E prome lansamento di Veras, 
McLouth a trata di toca e bala. 


Cende bela 


David Nalbandian 
por perde Weganan 
Olimpico di Beijing 



DAVID Nalbandian, e mihor tenista di Argentina, cu ta sona 
subi un podium olimpico, por perde e Weganan Olimpico 
di Beijing ya cu su regreso na cancha ta dificil debi na un 
lesion muscular. 

Incluso, su fisioterapeuta Diego Rodriguez, no a descarta cu 
Nalbandian tin cu opera. 

“Esey ta un di e opcion, e cuerpo medico lo analisa esaki”, 
Rodriguez a bisa. “Pa yega na e instancia tin cu warda riba e 
resultado di e tratamento conservador”, el a agrega. 

“David a drenta un programa di recuperacion y bolbe na 
competi ora ta den condicion”, Rodriguez a bisa, poniendo 
incertidumbre riba e number 7 di mundo pa por recupera na 
tempo pa Weganan Olimpico cu ta cuminsa 8 di augustus. 
Nalbandian a lesiona 23 di juni, ora a perde den e prome 
round di Wimbledon contra e canades Frank Dancevic pa 6-4, 
6-2 y 6-4, den cual tabata su prome derrota den un debut di 
Grand Slam ingles. 

E talentoso y versatil hungador argentino a obtene e Copa 
Masters di Shanghai 2005 y tabata finalista di Wimbledon 
2002 y di Copa Davis 2006, ademas di a yega di 3 lugar di 
e ranking mundial di ATP. Pesey ta e pieza fundamental di 
e argentinonan. 

Nalbandian ta poni na China pa hunga e dos testnan: singles 
y ademas den double den compania di Guillermo Canas. 

Un chens pa bolbe? 

PSV Eindhoven a 
mustra interes den 
e brasileno Ronaldo 



PSV Eindhoven di Hulanda lo purba recupera e futbolista 
brasileno Ronaldo, despues di e desvinculacion di e goleador 
di Milan di Italia, a anuncia diabierna e prensa europeo. 
Ronaldo a yega na PSV na 1994 descubri pa Piet de Visseri 
(awo asistente di Roman Abramovich den Chelsea), ken a 
hiba esaki Hulanda despues di hunga solamente 14 wega den 
Cruzeiro di Brasil y paga 6 miyon di dollar p’e. 

PSV y e hungador ta convini bolbe ta hunto y pa esey un hende 
den e club di Phillips a yama na e representante di e hungador 
pa conoce nan interes, e corant Marca a destaca. 

Ronaldo ya no ta pisa 75 kilo manera na 1994 (tabata tin 17 
ana) sino awo ta 90 kilo y PSV mester realisa un bon oferta, 
ya cu desde Flamengo tambe ta desea contrata e delantero, 
e team carioca a confesa. 

E brasileno (ex Real Madrid, Barcelona, Inter y AC Milan) a 
hunga dos temporada den PSV y en total, cu wega di Liga, 
Copa di Hulanda y Copa Europeo, a hunga 58 wega y a score 
55 gol. 


Palabra crusa 

Kakå ta responde na Berlusconi 
cu e decision tabata di AC Milan 



E astro di futbol mundial, e brasileno Kakå, a 
desminti diahuebs na e prome minister italiano 
y maximo accionista di e club Milan, Berlusconi, 
ken durante e Cumbre di e Grupo di Ocho (G-8) 
na Hapon a bisa cu e hungador no ta bay We- 
ganan Olimpico pa su propio boluntad. 

Kakå, atraves di su oficina na Sao Paulo, a divulga 
diahuebs un comunicado den cual ta aclarea cu 
e decision di no participa den e torneo di futbol 
di Weganan Olimpico di Beijing 2008, tabata 
di parti di Milan y no di e hungador, ken segun 
Berlusconi ta cansa pa hunga. 

Esun declara como e mihor hungador di mundo 
den 2007, a reitera su boluntad di kier participa 
den torneo como un di e tres futbolista mas 
grandi cu 23 ana cu por integra na e seleccion 
olimpico, apesar di Brasil ya a divulga tur su 


nombernan. 

Den e nota firma pa e hefe di prensa di e fut¬ 
bolista, Diogo Kotscho, Kakå a bisa cu ta mantene 
su deseo di representa e seleccion brasileno den 
Weganan Olimpico di 2008, manera ya a declara 
publicamente den diverso ocasion. 

Keda sin participa, segun e texto, “a sali di parti 
oficialmente di AC Milan, den figura di su presi- 
dente interino Adriano Galliani y publica den e 
website di e team”. 

Kakå a desconoce e contexto den cual tabata 
duna den e declaracion di e prome minister Silvio 
Berlusconi (diaranson), na Hapon, pero den nin- 
gun momento a conversa cue prome minister riba 
e asunto relacion na futbol, respetando semper 
e decision di e presidente di AC Milan, Adriano 
Galliani, el a apunta. 

Kier su libertad di elegi 

Cristiano Ronaldo a bisa ta completamente di acuerdo cu Blatter 



E delantero portugues Cristia¬ 
no Ronaldo a mustra diahuebs 
completamente di acuerdo cu 
e presidente di FIFA, Joseph 
Blatter, ken ta kere cu mester 
permiti e hungador, den e fila di 
Manchester United, sali pa Real 


Madrid si ta esey ta su deseo. 
United a priminti no hende su 
estelar delantero di Real Ma¬ 
drid, y incluso menasa cu laga 
esaki den tribune. 

Blatter, presidente di FIFA, ta 
kere cu Cristiano mester tin 


e libertad pa bay si ta desea, 
den lugar di permanece den 
Old Trafford cual ta contra su 
boluntad. 

Cristiano a reitera su deseo di 
hunga cu e campeon di Spana, 
aunke no a presente un so- 
licitud formal di transferencia 
y ta resta casi cuatro ana di su 


contract cu United. 

Den declaracion na e cadena di 
television portugues TVI, Cris¬ 
tiano Ronaldo a bisa: “Ya nan sa 
loke mi a bisa, loke mi ta desea y 
loke mi lo kier. Ya nos lo wak. Mi 
ta completamente di acuerdo cu 
e presidente di FIFA. Awo tin cu 
spera y wak, pero mi no sa unda 


cuminsa e temporada”. 

E hungador a agrega cu no ta 
existi aigun acuerdo cu Real 
Madrid y cu lo tarda un diez of 
12 siman na recupera di e op- 
eracion na enkle banda drechi 
den cual a hasi dialuna ultimo. 
A bisa cu lo ta otro dos siman 
cu cruck, y cu lo pasa dos luna 
prome cu por scop un bala. 

E hungador di 23 ana a insisti 
cu ta sigui vincula cu e club den 
cual a anota 42 gol den e tem¬ 
porada pasa, y cu a yuda gana 
Liga Premier y UEFA Champi¬ 
ons League. 

“No ta berdad cu mi tin un acu¬ 
erdo cu Real Madrid”, el a bisa. 
Den declaracio hasi pa e canal 
britanico Sky News, Blatter a 
pronuncia riba e caso Ronaldo, 
cual futuro ta sigui siendo ob- 
heto numeroso di speculacion. 



ARUBAANSE VOETBAL BOND 
TA PRESENTA 
CONCACAF U-20 CHAMPIONSHIPS QUALIFYING ROUND 



16 - 20 JULI 2008 

COMPLEHO DEPORTIVO GUILLERMO TRINIDAD 



ARUBA Surinam Dominica St. Kitts 


16-07-2008 

6:30 PM 

Surinam 

vs 

Dominica 

16-07-2008 

8:30 PM 

ARUBA 

vs 

St. Kitts 


18-07-2008 

6:30 PM 

Surinam 

vs 

St. Kitts 

18-07-2008 

8:30 PM 

ARUBA 

vs 

Dominica 


Entrada na Porta: 
AduKoAfl, 10.00 MuchaAfl. 5.00 

Tambe tin Package 


20-07-2008 

5:00 PM 

Dominica 

vs 

St. Kitts 

20-07-2008 

7:00 PM 

ARUBA 

vs 

Surinam 


Garnet di Cortesia di campeonato i AVB no ta valido 


Entrada pa tur 3 dia: 
AduKoAfl,20.00 MuchaAfl. 10X0 

Tur ta mustra pa Beijing 

FIFA a informa cu Barcelona 
ta obliga laga Messi bay 


E dub spano Barcelona ta obliga na laga e fut- 
bolista Lionel Messi bay cu su seleccion participa 
den e Weganan Olimpico di Beijing 2008, segun 
un comunicado oficial di FIFA. 

E maximo organismo di futbol mundial a difundi 
diabierna den su website un comunicado den cual 
ta bisa cu e teamnan participante den e Torneo 
Olimpico di Futbol masculino ta interesa integra 
pa futbolista menor di 23 aha, aunke ta conta cu e 
derecho di inclui den su team t’e cu tres hungador 
cu ta pasa e edad ey. 

E comunicado, den cual a hasi eco e corantnan 
spano, a indica cu segun ta consta e reglamento di 
FIFA, manda e hungadornan mayor di 23 aha no 
ta obligatorio. No obstante, e Comite Ehecutivo 
di FIFA a hasi un yamada na e solidaridad di e 


clubnan pa asina colabora den presta e futbolista 
nan aki den su reunion di e pasado 14 di maart. 
Por lo tanto, e hungadornan menor di 23 aha por 
lo contrario, no ta laga lugar di duda y ta obliga¬ 
torio, ya cu laga e futbolistanan menor di 23 aha 
tabata semper acepta pa e clubnan desde 1992, 
di cual mester aplica nuevamente atrobe. 

Pesey, Lionel Messi mester acudi na Weganan 
di Beijing y lo perde al menos, e idea di e wega 
di UEFA Champions League, unda FC Barcelona 
ta participa. E hungador di Barcelona, segun e 
corant SPORT, lo incorpora proximamente na e 
concentracion cu ya su seleccion a cuminsa na 
Argentina, pa loke ya no ta presente pa dialuna 
awor den Camp Nou, unda e team dirigi pa Josep 
Guardiola ta inicia e pretemporada. 





Compe *' 1 ' 0 



12/07/2008 

1 /1 .. WINE ON YOUR BOOM BOOM - ASHANTI 
2 / 3.. EL MILAGRO DE TU AMOR - KEVIN CEBALLO 
3 / 2... YOU'RE GONNA NEED ME - MR. VEGAS 
4 / 5.. BOSSY - LINDSAY LOHAN 

5 / 4.. TAKE A BOW - RIHANNA 

6 / 7.. LA PARED - DON OMAR 

7 / 11.. SIN BO AMOR - NORBERTO TJONG A JONG 
8 / 6.. NO TENGO AMOR - UNIQUE 
9 /10 .. LEVANTAME ESA CARA - MULATO 
10 /13 .. I NEED TO FALL - REO SPEEDWAGON 
11/8.. DONT WANNE FIGHT - QWOTE - SHAGGY 
12 / 14 .. AFTER ALL THESE YEARS - JOURNEY 
13 / 16 .. DE FUGA - BABY RANKS 
14 / 19 .. BAD GIRL - DANITY KANE - MISSY ELLIOT 
15 /15.. UN LUGAR CELESTIAL - NICO CONNOR 
16 / - VI - PEIKI - 297 
17 / - FALLING - JON JONN 
18 / - DONT C ALL MY PHONE - JADINE 
19 / 17.. I GOT MY - STATIC MAJOR 
20/12.. 




Aruba's Top 20 produced by: Johnny Habibe 
for Hit 94 Me ga 88 FM stereo 



Pa awo no a ricibi nada 

Rafael Van der Vaart 
a nenga un posibel 
påse pa Real Madrid 


E internacional hulandes Ra¬ 
fael Van der Vaart, di Ham- 
burgo, a desminti diabierna un 
posibel compra pa Real Madrid 
y a sigura cu no a ricibi ainda 
ningun oferta concreto di e club 
spano. 

“Porta tin interes pa parti di 
Madrid, pero no tabata nego- 
ciacion”, e hungador a bisa riba 
e informacion surgi tanto den 
medionan aleman y spano. 

E popular corant Bild a hasi eco 
diabierna di un teorico traspaso 
pa 20 miyon di euro y a afirma 
asina mes cu e hungador y Real 
Madrid a yega na un acuerdo 
ya pa un termino di contract di 
cinco aha. 

Hamburgo, sin embargo a des¬ 
minti cu tabata tin oferta di e 
team di Madrid. Van der Vaart 
a yega diabierna Alemania 
despues di vakantie na Spana. 

A sali di bon 


Joan Laporta ta haya cu e benta 
di Deco tabata un gran deal 



E benta di e brasileno Anderson Luis de Souza, 
hungador nobo di Chelsea, cu a raporta diez mi- 
yon di euro di Barcelona, tabata pa e presidente di 
Barcelona, Joan Laporta “un gran deal”, ademas 
di desea cu no mester idealisa e hungador. 

“No ta cuestion di idealisa. Den e dos ultimo tem- 
porada tabata un di e hungador cu e rendimento 
mas abou, pa ki motibo cu ta”, Laporta a bisa. 
Ademas, Laporta a insisti den e oferta di Chelsea 
tabata e unico cu Barcelona tabata conta pa e 
traspaso di Deco y pesey a defende cu e benta di 
e futbolista di 31 ana, “e ta un gran deal, di 0 pa 
10 miyon di euro”, el a agrega. 


Joan Laporta a bisa den un entrevista extenso 
cu Catalunya Radio, den cual a sigura cu e no ta 
e principal motibo di desestabilisacio di e club 
di Barcelona, apesar di cu esaki nan no tabata 
mustra den su direccion, despues di mocion di 
censura den cual a penalisa den e urnanan di 
voto cu e 60,6% di voto den contra, apesar cu 
finalmente lo sigui na cabes paso no a yega e 
number minimo di 66,6% di voto. 

Despues di e numbernan aki y di cual diahuebs a 
produci un desbanda den e directiva, cu ocho a 
bandona e club, Laporta ta kere pone su cargo na 
disposicion di e asamblea di compromisario. 




•CeliLu 


AT RENAISSANCE - ORANJESTAD 


AT PASEO HERENCIA 


DRIVE-IN July 10-July 13 


Matinee: EVERYDAY | Late show: Fri & Sat 


MERCA 
\ 8219NW 191 LN 

Miami, FL 33015 
W ( 786 > 281-2408 

^ ARUBA 

Margrietstraat 3 
_ _ „ (297) 749-7669 

www.your-connexion.com 

orders@your-connexion.com 


.tuma contacto cu nos 
^awe mes, bishita nos 
^ Online of djis manda 
nos un email cu 
bo pedido y nos ta 
cla pa servibo 


SCHEDULE VALID TILL JULY 15 


PG 

MEET DAVE 





daily: 4:15 

6:15 

8:15 

10:15 


matinee: 12:15 

2:15 

late show: 

12:15 

PG-1 

HANCOCK 





daily: 4:10 

6:10 

8:15 

10:20 


matinee: 12:00 

2:50 

late show: 

12:20 

□E 

WALL-E 





daily: 4:40 

6:55 

9:10 



matinee: 12:10 

2:25 

late show: 

11:25 

□e 

WANTED 





daily: 4:45 

7:00 

9:10 



matinee: 12:20 

2:35 

late show: 

11:25 

EG-l 

GET SMART 





daily: 4:55 

7:15 

9:35 



matinee: 12:15 

2:35 

late show: 

11:55 

PG 

KUNG FU PANDA 





daily: 3:50 

5:40 

7:40 

9:30 


matinee: 12:05 

2:00 

late show: 

11:20 


PG 

MEET DAVE 





daily: 4:25 

6:25 

8:25 

10:25 


matinee: 12:25 

2:25 

late show: 

12:25 

fip; 

WALL-E 





daily: 4:40 

6:50 

9:00 



matinee: 12:20 

2:30 

late show: 

11:10 

PG-l 

HANCOCK 





daily: 4:10 

6:10 

8:10 

10:10 


matinee: 12:15 

2:15 

late show: 

12:10 

PG-1 

GET SMART 





daily: 4:50 

7:10 

9:30 



matinee: 12:10 

2:30 

late show: 

11:50 

□E 

WANTED 





daily: 4:30 

6:40 

9:00 



matinee: 12:05 

2:20 

late show: 

11:10 

PG 

KUNG FU PANDA 





daily: 3:45 

5:40 

7:30 

9:20 


matinee: 12:00 

1:50 

late show: 

11:20 


Tfl PATHOLOGY 

Thursday: 8:00 

IRONMAN 

Saturday: 8:00 & 10:30 


Friday: 8:00 & 10:30 


Sunday: 8:00 


CAR CRASH 
EVERYDAY 

Copa Airlines ta cuminsa 
bula pa Aruba na december 



COPA Airlines a confirma ay- 
era cu e lo cuminsa bula Aruba 
for di Aeropuerto Tocumen na 
Cuidad di Panama dia 15 di 
december venidero. 

E vuelonan aki lo ofrece consu- 
midornan un itinerario y con- 
exionnan adicional entre Latino 
America, Europa y Aruba. "E 
establecimento di e vuelo aki cu 
e hub na Panama ta e fruto di e 
esfuerzonan di gobierno y ATA, 
cu for di basta tempo pasa caba 
a acerca Copa y Gobierno Pana- 
meno pa penetra e mercado 


Latino Americano, y asina tuma 
ventaha di e economia creciente 
den e region aki“, segun Minis¬ 
ter Edison Briesen. 

E vuelonan lo consisti di 4 (cu- 
ater), vuelo pa siman, dialuna, 
diahuebs, diabiernay diasabra. 
Riba e dianan indica, e vuelo¬ 
nan lo sali for di Panama 12:02 
pm, yegando Aruba 2:22 pm y 
ta sali for di Aruba 4:50 pm, pa 
yega Panama bek 5:36 pm. E 
vuelonan aki lo facilita conex- 
ion pa destinacionan manera 
Buenos Aires y Cordoba, na Ar¬ 



gentina, Chile, Peru, Colombia 
y Brazil henter siman. 

Copa Airlines ta mucho mas cu 
e aerolinea nacional di Panama. 
Usando Tocumen International 
Airport na Cuidad di Panama 
como e “Hub di Americas”, 
Copa ta ofrece su clientenan 
prijsnan competitivo y conexio- 
nan facil entre cuidadnan tanto 
na Norte America, Sur Americo, 
Centro America y Caribe. 

Cu equiponan moderno, con- 
cistiendo di 30 avion (Boeing 
737-700, Boeing 737-800, y 
Embraer 190) tur cu business 
class y economy cabin, Copa ta 
ofrece servicio pa 30 destina- 
cion na 20 pais. 



Biblioteca ta sera dos 
siman pa inventario 


BIBLIOTECA Nacional Aruba na Playa ta sera di dia 14 di juli 
pa 25 di juli pa inventario. Entrante dialuna dia 28 di juli Bib¬ 
lioteca ta habri portanan bek, segun su orario regular, di 07:30 
pa 12:00 (09:00 pa prestamo dibuki) y 13:30 pa 17:00. Ytres 
anochi den siman te 8:00 PM, dialuna, diaranson y diabierna. 
Durante vakantie grandi Biblioteca na San Nicolas, ta keda 
habri tur dia te 5’or di atardi y diamars te 8’or di anochi. 
Mester menciona cu tur programa vacacional ta sigui normal, 
e programa di contamento di storia pa mucha, pelicula na aire 
liber y tambe e curso pa 60-plussers di ‘Internet y E-mail’. 

Pa mas informacion semper por bishita nos website di bib¬ 
lioteca www.bibliotecanacional.aw of yama biblioteca na # 
582 1580. 


Aruba Flying Foundation cu lectura riba 
vuelo ALM 980 cu a ditch den lama na 1970 

Piloto y escritor di e buki “35 miles from shore” lo ta presente 


FREDERICK Nieuwboer, pres- 
idente di Aruba Flying Founda¬ 
tion den entrevista a comenta 
cu diamars proximo dia 15 di 
juli pa 7:30 lo bai tin un lectura 
na Universidad di Aruba riba 
e vuelo ALM 980 cu a termina 
na un ditching den awanan di 
Caribe dia 2 di mei 1970. 

E incidente aki tabatin un im- 
pacto hopi grandi riba comu- 
nidad di Antillas y despues di 
varios ana un buki a wordo 
skirbi riba esaki. 

Segun Nieuwboer, hopi hende 
tin pregunta riba kico a sosode 
e tempo ey. Meta di Aruba 
Flying Club su lectura ta pa 


concientiza e pilotonan en gen¬ 
eral riba e necesidad pa pensa 
riba seguridad, ‘safety first’. Ta 
invita publico en general pa ta 
presente y haci preguntanan. 
Ta encurasha tur persona pa 
lesa e buki cu a caba di sali riba 
e incidente aki. Nomber di e 
buki ta “35 miles from shore” y 
a wordo skirbi dor di Sr. Emilio 
Corsetti. 

E anochi aki lo ta presente e 
capitan di e vuelo Sr. Basley 
de Witt. 

Emilio Corsetti a comenta cu 
diasabra awor el lo ta firmando 
e buki na Van Dorp Bookstore 
pa 10’or di mainta y diamars 


na Universidad di Aruba lo tin 
presentacion di un slideshow 
for di 7’or di anochi caminda 
entrada lo ta gratis. E anochi 
aki lo papia riba e incidente 
aki usando un combinacion di 
sonido, animacion y sonido. 
Segun Corsetti, el a skirbi e 
buki aki pasobra ta trata di un 
storia unico caminda pa promer 
biaha tabatin un ditch di un 
vuelo comercial den awanan di 
Caribe. E buki ta cuminsa cu e 
background di e individuonan 
involucra, e ta trata di dos avi- 
onnan ALM cu base na Corsow 
y ONA cu base na New York. E 
operacion di rscate tabata uno 
masha grandi mes cu a invol- 


cura e marinnan, guarda costa, 
navy y avionnan civil. 

E ta sigui relata cu ta trata di 
un storia dramatico caminda 
cu e hendenan a cai den lama 
pa 3:40 atardi y tabatin menos 
di 3 ora promer cu anochi cai pa 
rescata e sobrevivientenan. 
Basley de Witt, capitan di e 
vuelo ALM 980 a comenta cu e 
dia ey e avion tabatin un prob¬ 
lema di ‘fuel exhaustion’ y te dia 
di awe no sa dicon, pero e como 
capitan a tuma e decision di 
ditch e avion. Despues di e dia 
ey e no a blobe bula un avion 
como capitan, no debi na loke 
a pasa, pero mas bien pensando 


riba su famia. Despues di esaki 
el a comenta con e sucedido a 
tuma lugar, e diferente intento- 
nan cu el a haci pa baha e avion 
riba tera, pero condicionnan di 
tempo no tabata bon y pa evita 
algo mas tragico el a avisa toren 
di San Juan cu posiblemente el 
lo mester ditch e avion y esaki 
ta exactamente loke a sosode 
tambe na momento cu e avion 
a keda sin fuel. 

Tur esnan cu lo por ta interesa 
pa haya mas detayes riba e inci¬ 
dente aki ta keda cordialmente 
invita pa acudi diamars awor 
15 di juli pa 7’or di anochi na 
Universidad di Aruba. 

Boeki: Awe ta un bon dia pa stop di 
huma’ presenta na Minister President 



AYERA diabierna mainta sr. 
Eddy Oduber, un Certified 
Hynotherapist, a presenta na 
Minister President sr. Nelson 
Oduber un ehemplar di e boeki 
titula: ‘Awe ta un bon dia pa 
STOP di huma’. Contenido di 


e boeki aki ta un compilacion 
di un otro boeki (‘Nederland 
stopt met roken’) cu a sali na 
Hulanda recientemente y cual 
nan autornan ta dos longarts 
Hulandes, esta Pauline Dekker 
y Wanda de Kanter. 


N’e ocasion di e bishita di sr. 
Eddy Oduber, Minister Presi¬ 
dent a mustra su aprecio p’e ini- 
ciativa noble aki, esta pa yuda 
na conscientisa comunidad riba 
e peligernan cu humamento ta 
trece cu ne pa nos salud. 


Momento di carino entre trahadoman 
New India Assurance 



DIABIERNA merdia ultimo, 
coleganan di Shannelyn Ma¬ 
duro kende ta traha como 
Front Office Assistant na New 
India Assurance a organisa 
un sorpresa chikito pa desea 
Shanny hopi salud y exito ya 
cu e ta bai cu verlof di embara- 
zo. Shanny, manera tur hende 
ta yam’e carinosamente sem- 
per ta e persona cu ta organisa 
tur sorpresa pa coleganan cu 
haci aha of cu ta cumpli ani- 
versario na trabou y tur ora e 
ta cla pa anima y entusiasma 


tur hende pa hunto celebra tur 
loke posiblemente por tin pa 
celebra na trabao. 

DI parti di tur bo coleganan 
Shanny, disfruta inmensa- 
mente di e milager di por 
bira mama, sperando cu e 
experiencia lo ta hopi bunita 
pa boso como pareha y cu 
final di bo embarazo por ta 
principio di ainda mas amor 
y alegrfa pa bo sigui comparti 
di bo manera generoso cu tur 
hende rond di bo. 



Cento Kibrahacha ta entrega 
premionan di rifa 




DIAHEUBS, 10 di juli, notario Rodriquez-Teakema a saca e pre¬ 
mionan di rifa na Centro Kibrahacha. Esaki a tuma lugar den un 
sala yen di ambiente cu nos voluntario, personal y nos grandinan, 
bailando ariba ritmo di caha di orgel di nos gran amigo Nelson 
Sprock. Tambe nos a saca dos doorprize di cortesia di Dufri Aruba. 
Esaki a bai na nos miembronan Alicia Croes y Ida de Mey. E door¬ 
prize di cortesia di Colombian Emerals a bai pa nos miembro Car- 
men Gonzalez. Diabierna, 11 di juli, a tuma lugar e entregamento 
di e premionan na e ganadornan. Centro Kibrahacha ta felicita tur 
e ganadornan cu nan premio. 

Un gradicimento di curason ta bai na un y tur cu a yuda nos cu e 
loteria. Centro ta desea tur nos miembronan un dushi vakantie y 
nos lo habri bek na 18 di augustus. 


Sorteo Loteria Centro Kibrahacha 10 di juli 2008 
1 Premio # 5891; 2 Premio # 1243; 3 Premio # 5956; 4 Premio 
# 2070; 5 Premio # 3664; 6 Premio # 4139; 7 Premio # 2191; 8 
Premio # 5048 

Ministro di Turismo y Transporte Edison 
Briesen cu bishita oficial na Aruba Resort 



DIAMARS ultimo Ministro 
di Turismo y Transporte ing. 
Edison Briesen a haci un bishita 
oficial na Aruba Resort, ex - La 
Cabana Villas. 

Ministro Briesen a ser ricibi 
pa sr. Garrett Watson - Senior 
Manager, sr. Robert Watson 
- Project Manager y sr. Farzin 
Ferdosi - Managing Director. 

Aruba Resort ta un proyecto cu 
ta consisti di 362 condominium 


y un casino cual apertura ta pla- 
nea pa december 2008. E casino 
lo bay bin cu un AMPI-teatro, 
un entertainment center y un 
restaurant cu lo bay ofrece tur 
sorto di cuminda di diferente 
pais. 

Hunto cu e Project Manager, sr. 
Robert Watson, Ministro Bries¬ 
en a bishita dos condominium, 
un ta un condo di tres kamber y 
un di dos kamber. E kambernan 
ta sumamente bunita, unda cu a 


pone hopi enfasis riba e refleho 
di nos isla, esta cu colornan 
tropical y cu decoracionnan di 
nos flora 

Managing Director sr. Farzin 
Ferdosi a relata na Ministro Bri¬ 
esen cu Aruba Resort tin como 
primordial e atencion tanto p’e 
‘landscaping’ di e resort como 
construccion di “parking lot” 
pa su bishitantenan y clientela 
local, p’asina den futuro e au- 
tonan na Eagle Beach no tin 




mester di parkeer mas ariba e economia di nos isla y nan lo 
beach. haci tur nan empeno pa conti- 

Gerencia di Aruba Resort tin un nua cu Aruba su progreso den 
vision serio pa cu e desaroyo y e industria turistico. 


Staf y huespednan a celebra na The Aruban Resort 


MIEMBRONAN di Staf y 
huespednan a celebra e dianan 
nacionaldi Corsow, USA y Ven¬ 
ezuela na The Aruban Resort & 
Casino. 

Dia 2 di juli a marca e dia di 
fiesta Nacional di Corsow. Man¬ 
era ta birando un custumber na 
The Aruban Resort, e cafeteria 
di e miembronan di staf a wordo 
decora cu banderanan di Cor¬ 
sow y tabata tin un menu spe¬ 
cial cu ta consisti di Carni Stoba, 
Johnny Cake, arroz y banana 
hasa pa celebra e ocasion. Pa 
postre tur miembro di staff a 
disfruta di Dj ente di Cacho. Pa 
hopi tabata e prome biaha cu 
nan a purba e postre aki. 

Dos dia despues a toca turno na 
USA pa celebra nan dia nacio¬ 
nal, 4 di juli. Departamento di 
Recurso Humano a traha duru 
pa cambia henter e cafeteria cu 


banderanan y decoracionan di 
USA. Front Office y e Gym tam¬ 
be a briya cu nan creatividad y 
a haci tur e huespednan sinti 
nan na cas leu foi cas. Gerente 
di Front Office, Rafael Wever, a 
bisa cu un sonrisa grandi riba su 
cara, “Mi staf a ricibi hopi bon 
comentario y a wordo gradici 
pa nos huespednan pa haci nan 
sintinan mes na cas riba e dia 
special aki”. E cabayeronan ha- 
ciendo na ehercio den e Cardio 
Fitness Center a pose cu Gerente 
di Gym, Carlos Centeno, dilanti 
di e bandera grandi di USA cu 
tabata colga for di e plafon. 

Detta Christiaans y Juraima 
Pestana di Recurso Humano 
a traha e dia ey te laat pa por 
a logra un cambio pa e dia 
siguinte di un cafeteria di USA 
pa un di Venezuela pa e cel- 
ebracion di ‘5 de julio’ cu ta dia 


Nacional di Venezuela.. Riba 
e menu pa e dia ey tabata tin 
Pabellon Criollo y flan como 
postre. Housekeeper Venezo- 
lana, Siria Quandus, cu hopi 
carino a pose dilanti su bandera 
nacional den cafeteria y a bisa, 
“Nos a disfruta di e decoracion 
y cuminda special traha pa nos 
cu amor.” 

E staf di cushina di The Aruban 
Resort a demonstra nan ha- 
bilidad den cushina y nan ex- 
periencia den provee menunan 
special pa tur tres celebracion 
di fiestanan Nacional. Detta y 
Juraima ambos a disfruta di e 
oportunidad di por a usa nan 
creatividad y decora e cafete¬ 
ria, y ta warda ansiosamente 
pa por haci esaki atrobe dia 
20 di juli cu ta dia nacional di 
Colombia. 

The Chaz Modeling & Talent School ta gradici 




E ana aki un biaha mas hoben- 
nan di The Chaz Modeling & 
Talent School cu a bay Repub- 
lica Dominicana pa representa 
Aruba na e evento Festival del 
Talento & la Belleza 2008 a 
mantene Aruba su nomber na 
halto. Hobennan manera Josi- 
enne Maduro cu a participa 
den e categoria di Baby Model 


Internacional, Rudyanne Lejuez 
cu a participa den e categoria di 
Mini Model Internacional, Kim- 
berly Hernandez cu a participa 
den e categoria di Little Beau- 
tiful of the World, y Whitney 
Gutierrez cu a participa den e 
categoria Miss Teen Model In- 
ternacional a sa di duna fuerte 
bataya na Punta Cana, Rep. 


Dominicana dilanti un publico 
grandi y durante un siman cu 
hopi actividad y duro. Pero cu 
hopi exito. Tur cuatro repre- 
sentante di Aruba a demostra 
nan calidadnan y talentonan y 
asta un dado momento nos di 
The Chaz Modeling & Talent 
School tabata pensa cu e chens 
ta grandi cu Aruba lo por a bin 
cu cuatro premio maximo. Tur 


cuatro participante di Aruba 
a logra haja toch premionan y 
nos tin confianza cu e hoben¬ 
nan aki tin un futuro grandi y 
cu nan lo sa di haci bon uso di 
nan talentonan. 

Un pabien un biaha mas ta 
bay pa Rudyanne Lejuez como 
primera finalista di Mini Model 
Internacional 2008 y tambe mi¬ 
hor trahe tipico, Kimberly Her¬ 


nandez como primera finalista 
Little Beautiful of the World 
2008, Josienne Maduro como 
Baby Model Internacional 2008 
y mihor trahe tipico, y tambe un 
pabien ta bay pa Whitney Guti¬ 
errez cu a logra e titulo di Miss 
Teen Model Internacional 2008 
y mihor trahe di gala. Ademas 
di e premionan otorga na tur e 
ganadoranan na Rep. Domini¬ 
cana caba, nos Miss Teen Model 
Internacional 2008 Whitney 
Gutierrez a ricibi tambe como 
un di su premionan mil dollar 
como inscripcion na e congreso 
di modelo internacional Draft 
Models 2009. 

Aruba por ta orguyoso cu awor 
nos ta bay tin dos participante 
na e evento di Draft Models, 
esta Lynette do Nascimento cu 
a bira e imagen di Draft Models 
2007, y e biaha aki e ta partici- 
pando un biaha mas, y Whitney 
Gutierrez cu automaticamente 
como Miss Teen Model Inter¬ 
nacional 2008 lo forma parti di 
Draft Models. Riba e potretnan 
Aruba por aprecia momento cu 
e ganadornan di Aruba ta ricibi 
nan regaldonan y tambe nan 
regaldo eneffectivo. Tambe por 
aprecia Lynette ricibiendo 50% 
di su premio eneffectivo como 
imagen Draft Models 2007. 
The Chaz Modeling & Talent 
School kier a gradici tur hende 
y instancia cu a duna nan aporte 
pa cu e participacion di e cuatro 
hobennan aki y un danki special 
na e mayornan, commicion, 
famianan, amistadnan, pro- 
petarionan di SoulCity, y tur 
pero tur persona cu di un of 
otro manera a juda cu e par¬ 
ticipacion di Aruba su delega- 
cion na e evento aki. Danki!!! 


Britannia a haya bishita di Enzo Huntink 


DEN e dianan aki ta di bishita na Aruba e prospecto 
di apenas 16 anja cu ta forma parti di selecshon hu¬ 
landes den U-17. Su nomber ta Enzo Huntink. Na e 
momentonan aki e ta di vakantie na Aruba pero e tin un 
contract profeshonal cu S.C. HEERENVEEN. Anja pasa 
ela forma parti di selecshon Hulandes cu a bay Konin- 


grijkspelen y tambe ela hinca un gol contra Aruba. 
Enzo ja no ta bibando cu su famia e ta totalmente in¬ 
terna den fasilidadnan di S.C. Heerenveen. 

E scedule di un dia den bida di Enzo ta lo siguiente: 
Lanta mainta tempran, train mainta pa 3 ora, 11 or 
mainta bay un scol special pa hungadonan, 3or bin cas 


come, bay train atrobe pa 3 ora. Anochi jega cas come, 
hasi huiswerk y bay drumi. Enzo na es momentonan 
aki ta train 9 biaha pa siman. 

Prome cu ela wordo fimra pa S.C. Heerenveen e tawata 
pertenese na Ado Den Haag y Sparta Rotterdam. 

Homber cu a bay defende muher 
di haya golpi, a keda maltrata 

POLIS di Noord ta bay pa un asistencia diahuebs merdia pa 2’or na un cas na Noord, pa un pelea 
entre pareha. N’e cas a resulta cu e homber N.M. naci na Aruba di 38 ana, kende ta bisina di e pareha 
a bay intermedia entre bringamento entre e pareha y a haya un bon mokete riba su boca. 

E ta bisa polis cu el a tende discusion y gritamento. El a core bay pa mira kico ta pasando y a haya 
e homber ta maltrata e muher cu mokete den su cara. El a bay pa evita lo peor, y a homber a atake 
y a dal’e dos mokete den su boca. 

Polis a mira cu su boca tabata basta hincha y tambe e muher su cara tabata bon bati y hincha. Polis 
a detene e homber y a bisa e dosnan maltrata pa bay poli pa tratamento y despues bay duna keho 
na Recherche. 



David Kock M Wix 

iidvocater - lawytirs - abogados 

Nos mas sincero condolencia ta bai na 
familia di 

Gerald K. A. (Kenny) Theysen 

Lid van Raad van Thezicht 

van de Stichting Ziekenverpleging Aruba 

Cu sr. Kenny Theysen sosega na paz. 

David Kock & Wix Advocaten 



Fayecimento di nos amigo, 

Enrique “Jerry” Giel, 

sigur a bin como un sorpresa pa nos. 

Hamas nos por a biba y pensa, cu Todopoderoso 
lo yam’e asina liher den su Reino, pero e sa e 
motibonan p’esaki. 

Awe e circulo di amigonan di Djiespie’s ta di 
luto. Jerry Giel ta un persona cu practicamente 
tur dia ta cu nos na Djiespie’s. Un persona 
masha amable, apesar di tur chansa cu nos ta haci cune y e cu nos. 

Nos lo haya su falta sigur, ya cu Jerry a laga un bashi mei-mei di nos. Cu 
Dios tin Jerry den su Reino, ta nos deseo y consuelo 

Na nomber di tur empleado na Djiespie: Rita, Lucia, Suzy, Setty, Ana 
Na nomber di tur su amigonan na Djiespie, cu ta hopi pa menciona, y nos 
no kier lubida ningun, nos ta cumpli cu e tristo deber di anuncia fayeci¬ 
mento di nos amigo pa semper, 

Jerry Giel. 

Na su famia, ta bay nos mas sincero condolencia. E consuelo sigur pa nan 
ta, cu pa Jerry, su famia, sigur su yiunan semper a bin na prome lugar. 

Jerry sosega na paz. 


Djiespi Franken 


Toko Winklaar 




“ E dia ei lo Bo yama mi i lo mi responde, 

Lo Bo bolbe sinti gana di mira mi, obra di bo man”. 

JOB 14:15 

Cu honda pena nos ta participa fayecimento repentino di: 


£gf 

i ‘ n 

Enrique Giel 

*02-03-1930 t 09-07-2008 
Mihor conoci como “Jerry” 

Na nomber di su yuinan: 

Alfonso (Poli) y Beatrix (Bea) Giel - Semeleer y famia 
Edwin (Eddy) Giel 

Arwin Giel y Saskia Quandt y famia na ( Hulanda) 

Patricia y Harold Ranes-Giel y famia 
Mariska Giel y yuinan nan ( Hulanda) 

Frendsel y Greta Giel-Croes y famia 
Rudsel y Frenda Giel-Mangsat y famia 

Nietonan: 

Sharine y Pedro Franken y famia 

Jerselyne Giel ycomprometido Luciano Ras y yiu. 

Jahaira Giel y comprometido Elmis Maldonado. 

Edson Giel na Hulanda 

Jean-carlo Giel y famia na Hulanda 

Melissa y Cedric Ras-Ranes y yuinan 

Jasmin y Romulo Martis-Ranes y yuinan 

Frendsel Jermar Giel 

Daisy Ranes 

Arlene Giel y yui 

Rodmar Giel na Hulanda 

Kimberly Giel 

Jerwin Giel 

Girayla Ranes na Hulanda 
Gershwin Giel 
Gilliene Giel 

Andrew Ranes na Hulanda 
Francheska Giel 
Jonathan Quandt na Hulanda 
Stephanie Giel na Hulanda 
Emily Giel na Hulanda 
Justin Giel na Hulanda 
Emily Giel na Hulanda 
Gavin Giel 

Su 15 Bisnieto y bisanietanan 

Ruman : Theodoor (Dooi) y Denisia Giel y famia. 

Compernan: Ovito y Marianita Gomes y famia 

Egidio y Denicia Gomes y famia 

Primo y primanan, sobrina y sobrinonan, comer y compernan, cunanan 
Tur su amigonan di Djiespie’s Place, Djiespie Franken, Toko Winklaar 
Su bon amigonan : Lindoro,Alvaro y Juvenal Fernandes di Refres- 
queria National, Edwin Arends y su esposa Olga y famia. Famianan; 
Giel, Gomes, Koolman, Semeleer, Croes, Ranes, Yarzagaray, v/d 
Biezen, Mangsat, Franken, Geerman, Ras, Martis, Bermudez, 
Cardenas, Jacobs, Klepper, Zievinger, Hoek, Perez, Milan, Tromp, 
Velasquez, Maduro, Kock , Jeandor , Marin, Orman y demås 
famianan ta in vita tur amigonan ,bisijanan y conociman pa asisti na 
Acto di entiero lo cual tuma lugar Diasabra 12-Juli-2008 di 9’or di 
mainta na Misa Inmaculada Concepcion na Sta. Cruz y después 
saliendo pa Santana Sabana Basora. 

E restonan mortal ta reposa 7:30 mainta na Aurora Funeral Home 

Address pa condolencia : Aurora Funeral Home na Cumana 76 

Diabierna 11 di juli 2008 
7’or pa 9’or di anochi. 


Aurora.. 


fe? 


Cumana 76 
Oranj estad, Aruba 
Tel: 588-6699 
Fax: 588-6698 
Cel : 593-0857 / 560-1403 

Ladron no ta 
respeta cu tin 
hende na cas pa 
nan horta 

UN senora biba na Paradera, 
ta yama polis pa haci denun- 
cia di ladronisa di un tas for 
di den su cas. E senora M.W. 
di 59 naci na Hulanda, ta bisa 
polis cu e tabata muha mata 
mas o menos 10’or di anochi 
pa 11.30, y a laga su porta di 
cas habri. 

Ora cu el a drenta el a mira cu 
el a haya bishita di ladron y cu 
nan a bay cu su tas. E ta bisa 
polis cu den e tas e tabatin 
basta placa, cu ta 2000 dollar, 
1500 euroy tambe 750 florin. 
Den e tas tambe e tabatin un 
armband di oro y su celular 
marca Nokia. 


DAN Kl 
W YAMA 

,i&J celular di 


V/c, ' 1 

y'ig- 

?• 



bo tip 
»nduci na 
i anticulo 
clwrivo 


HOTLINE 

733-8477 

Digicel 




Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


GRADICIMENTO 

Nos ta aprecia e quido di Dr Westrate, Dr. Boderi, Pastor Tony 
Peralta, Wit Gele Kruis, Broeders y zusternan, zuster Graciela, 
Botica San Lucas y nos a aprecia e donacion pa Wit Gele 
Kruis. 


Yiunan di defunto: 

Pearl Olive 
“Daisy” “Pol” 
Poulina-Brathwait 




im 

pri 

« M \\ | 

I Mementomori Funeral Home N.V. 

Yolanda - Leo - Eugene 
k Tel: 5833358 - Fax: 5837711 


Na nomber di su nieta Magaly Maduro y esposo Junior Albertus 
na Hulanda, bisanietonan Alex, Junn, Julia kier a participa 
fayecimento cristian di: 


FRANCELINA 

WINKLAAR 

carinosamente yama pa nos: “Mama di 
Boneiro” 

Nos a conoce como un bon wela y 
bisawela cu a sa di stima nos. 


Acto di entiero lo tuma luga diasabra 
12 juli 2008. 

Ta ricibi condolensia for di l’or di 
merdia na misa Coromoto na Antriol 
Sigui pa un santo sacrificio di misa, 

Mama lo wordo hiba pa su ultimo luga di sosiego den Santana Nos 
Sosiego na Kralendijk. Despues di entiero lo ricibi bishita di condolen¬ 
sia na kaya Barakuda 26, Antriol. 


Mama, flornan y lagrimanan lo seca, 

pero bo recuerdonan lo keda semper meimei di nos. 

Mama, drumi dushi den braza di Senor 



1 V At 


It is with deep sadness that 
Budlex Holdings N.V. 
took notice of the passing of 

Mr. Enrique "Jerry" Giel 

Father o f Frendsel Giel, 
Director ofAIB Bank. 

Management of Budlex Holdings N.V. 
and affiliated companies would like 
to extend their condolences to 
Frendsel Giel and his family during 
this difficult time. 

May the deceased rest in peace 

BUDLEX HOLDINGS N.V. 


Mementomori Funeral Home N.V. 

Yolanda - Leo - Eugene 
K.v, »V Tel: 5833358 - Fax: 5837711 



GRADICIMENTO / INVITATION 

Pa medio di esaki nos kier a gradici tur esnan cu di un of otro 
manera a compana nos na momento di fayecimento y entiero 
di: 



José Ferreira de Canha 

Nos ta gradici famia, bisina y conoci cu a yuda nos na e 
momento dificil, tur cu a manda flor, krans, telegra y contact 
nos via telefonico. 

Boso presencia y atencion tabata un gran consuelo pa nos. 

Alavez nos invita pa tres santo sacrificio di misa: 

Diasabra 12 di juli y Diadomingo 13 di juli 2008 pa 7’or di 
anochi 

Dialuna 14 du juli 2008 pa 8:45 di mainta tur na Misa San 
Francisco na Playa. 

Boso presencia ta altamente aprecia 

Na nomber di su yiu y demas famia. 


I 


It is with deep sadness that 
PricewaterhouseCoopers Aruba took notice of 
the passing of Mr. Enrique “Jerry” Giel 

Father of Mr. Frendsel Giel, 

Director ofAIB Bank. 


Management and staff of 
PricewaterhouseCoopers extend their 
condolences to Frendsel Giel and the entire 
family for this loss. 


May the memories of all that you have 
shared with him give you comfort and 
strength. 




fkCØrnUS^COPERS s 

Coraline Perret Gentil a pone beslag 
riba cuenta di Direktie Husticia 


WILLEMSTAD - Ayera mer- 
dia AWEMainta a comprondé 
cu deurwaarder lo notifica 
Director di Direktie Husticia 
cu a pone beslag riba cuenta 
di e departamento aki. 

Ta trata di un beslag cu deur¬ 
waarder a pone na nomber di 
Coraline Perret Gentil, kende 
ta pasando un calvario di 4 
aha na man di Minister di 
Husticia, David Dick, kende 
apesar di a hana aprobacion di 


Conseho di Minister pa ‘regia’ 
cu Coraline Perret Gentil, a 
nenga di haci esaki hincando 
e ciudadano aki den problema 
grave. 

Coraline Perret Gentil a hana 
encargo pa traha na Gobiérno 
y Minister David Dick mester a 
regia e papelnan di su nombra- 
mento, pero nunca a haci esaki 
apesar cu despues di tempo 
Coraline a gana dos caso hu- 


dicial contra e Minister. 

4 Ana e Minister a keda tene 
Coraline Perrit Gentil na lina 
te cu su cana a yena y ayera 
mérdia lo gana deurwaarder 
pone beslag riba cuenta di 
Direktie di Husticia. 

Tur e tempo aki Coraline 
mester a pasa den cantidad di 
problema ya cu oficialmente e 
tabata registrå como åmbten- 
aar, pero Gobiérno no tabata 
pagé. 



Tel: 513-1401 
Fut 533-1444 


TA BEIIDE 


TERENO 

EEVGEDOM 
916M"na 
Tania Leeudert. 
Prijs 115.000 parnas 
infonnacion 
yama 5931Q&2 


FOR SALE 


One Week 
VACATION 

at La Cabana Beach & RQC. 

July 13 - July 20, 2008 
for only US$ 650 
Cell: 5612919 


TA BUSCA 


ESTILISTA 

Pa un cita yama 

586-8829 


TA BUSCA 


Pa cumpra set 
di reem 15 of 
individual 

Tel: 5858413 
Cel: 9659065 



4604 BIGF0UR 

3396 5215 


SIPER F01R 
3568 


LDTTODDA 06-08-12-15-20 


DARIO 

6430 

5653 

7622 


CCRSCW 

0775 

9157 

3141 



su | do|ku 

© Puzzles by Pappocom 


Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

Iservicio pa Comunidad 

|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance O c stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


■ Botica na Warda | 

Pabou di Brug: Botica Aloe 
Pariba di Brug: Botica Noord 

Dokter na Warda h 

Pabou di Brug: dr. Lili Beke M. 
Pariba di Brug: dr. Eugenius B. 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polis I 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 

583-2856 
582-2116 

Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 
CUENTA Dl BANCO: C.M.B. #229- 
82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 
8 a.m. - 5 p.m. 

MPRENTA: Imprenta Nacional Arubano. 
Dl RECTOR: Victor ITokoi Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

JiJiiA 

Balans den bida di hende 

E artista di circo cu ta cana riba cuerda ta comprende cu e 
mester tin un abilidad mas cu cualquier otro, y esey ta 
balans. 

Mi ta corda e Marathon pa damas durante e Weganan 
Olympico di 1984. UN di e competidornan te ainda ta 
fresco den mi memoria. E'la drenta den e coliseum pa e 
ultimo buelta completamente deshydrata y for di balans, 
cayendo pa banda robez mientras su man drechi tabata 
zwai. Casi inconciente e'la core henter e buelta den e 
condicion aki y a cai over di e linea final den braza di un 
oficial di careda. 

Awe tin hende homber y muher den e mesun condicion - 
totalmente for di balans, luchando pa pasa e linea final. 
Durante mi 14 aha na scol di medicina di universidad, mi a 
mira un patronchi den bida di studiantenan hoben di 
medicina cu a demostra dramaticamente cu nan tabata 
fuera di balans. Durante e prome of di dos aha, e 
studiantenan a dedica ful nan energia na nan trabao, 
excluyendo tur otro cos. Prome tabata parce cu e strategia 
aki tabata posibel pa mantene, pero yegando na di tres 
aha nan casånan a cuminsa realisa cu nan a worde 
reemplaza pa e profesion di medicina, y esey ta e 
momento cu conflictonan matrimonial y divorcio a bira un 
plaga entre studiantenan. 

No ta importa con noble e rason pa e desbalanse ta, su 
consequencianan ta mesun destructivo. Cu otro palabra: 
Nos mester pone pa nos mes, un paso di bida cu nos por 
mantene pa bida largo. 




PATUR FIESTA 
PAMUCHA 

YAMA 

5923523 / 5S3S769 


Habitante ta bisa polis 
cu ladron a drenta su 
cas y bay cu tas 


PRESENCIA di polis a wordo pidi diarazon mainta den careda 
di 9.30 na un cas na Nune, pa un caso di ladronisia. Ora cu polis 
ta yega nan ta papia cu e senora D.R. naci na Aruba di 30 ana, cu 
ta bisa polis cu ladron a drenta den su cas, di dia cla, mientras cu 
su yiu homber tabata den e cas. 

E yiu a bisa e mama cu e homber a cana drenta y a coy su tas riba e 
bar y a bay cune. El a duna descripcion di e homber, cu ta un hende 
color cla, cu tatuahe na tur dos brasa, bisti cu body shirt blanco y 
tambe cu short color blou. Tambe e yiu a bisa cu e homber su cabey 
tabata feita pelon. Polis a tira un bistå den becindario. 


Na momento cu un choller 
mira un cas bandona, nan a 
drenta den dje 


POLIS ta bay diahuebs atardi na un cas den Gravenhorstraat, 
unda un habitante a tene un choller muher, cu nan ta yama Chichi. 
E homber D.R. naci na Aruba di 58 ana, ta bisa polis cu e ta mira 
p’e cas como cu e famia a bay den exterior. 

D.R. ta bisa polis cu henter e siman aki, el a mira cu e cas a haya 
bishita di ladron. E dia encuestion, su yiu homber hunto cu aigun 
amigo a bay para post e cas. Nan a mira e conocido choller muher 
Chichi, drenta den e cas. Mesora nan a yama D.R., kende a bin 
y a detene Chichi. Polis a bin y a hibe warda. Polis a mira cu el a 
listra den e cas y tur e cas tabata reboltia. 


TIPO Dl C AMBI O OFICIAL 

Valido pa 12 juli 2008 


Piaca Extranhero 

Bark tipieren 

Wssaerv Cheque 
RasChequeen 
Qcr Bækingen 

Berta 

na 

Pitiico 

US Dollar 

177 

178 

180 

CAN Dollar 

173 

175 

1.77 

Engelse Pond Sterling 

347 

352 

358 

ZAteerse Frank per CHF. 100 

17388 

174.60 

175.40 

NedArt Olden perANG. 100 

9300 

100.00 biljetten 100.20 
chqyovÆrbceking 100.00 

J apanseyen perj PY. 10.000 

16601 

167.53 

169.21 

EuoperXEU. 100 

279.48 

282.03 

284.86 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


1 1 

Horoschoop | 

|fij) ArieS 21 Mrt - 20 Apr 

No ta suficiente pa bisa loke bo por 
haci. Bo mester mustra cu ta bale la pena. 
E no ta facil pero e ta posibel. 

rifis Tauro 21 Apr-20 Mei 

W* Decisionnan financiero ta 

recompensabo, sigur lo bo topa hende 
interesante. Oportunidadnan cu nunca bo a 
sona ta aparece dilanti’bo. 

♦^Geminis 21 Mei-20Jun 
mSm Bo P° r facilita e cosnan si bo bisa 
un hende exactamente loke bo tin den 
mente. Comunicacion ta e clave di exito den 
negoshi. 

^£2^ Cancer 21 jun - 20 jui 

Ora e mesun eventonan negativo 
ripiti, sigur cu bo ta bai riba mal rumbo. Ta 
ora pa bo wak si bo ta haci cambionan. 

fiÉk Leo 21 Jul - 20 Aug 
|^r Ora bo sinti cu bo falta motivacion ta 
ora pa recharge bo baterianan. No lague pa 
despues. Mientras mas liher bo reacciona, 
mihor. 

VirCJO 21 Aug - 20 Sep 

No ta facil comparti espacionan 
specialmente si bo ta ocupa. Aigun cambio 
organizativo por contribui na logre. 

Libra 21 Sep-20Okt 

No lo ta facil satisface edemandanan 
personal y profesional na mes momento. Cu 
cierto pasenshi lo bo logra un balans feliz. 

f Scorpio 21 okt - 20 nov 

Tareanan repetitivo no ta esunnan 
mas atractivo, pero mester haci nan. Si bo 
no por delega, bo mester hacinan. 

Sagitario 21 n ov - 20 Dec 

Algo of un hende ta lagabo corda 
riba pasado y ta bira dificil pa sigui bai dilanti. 
Purba soluciona e asunto aki di biaha. 

Capricornio 21 Dec 20j an 

■pfi 1 Bo mente tin e tendencia pa 
fantasea y concentracion ta dificil. No bula 
bai leu, concentra! 

Aquarius21jan 20Feb 

Si bo kier convence otronan pa 
dunabo un chens bo mester ta sigur 100% 
di loke bo kier y por haci. Traha den logra un 
mayor autoconfianza. 

Afel PiSCiS 21 Feb - 20 Mar 

Mjjr Ora bo ta den un entorno 
profesional, purba pa bo no wordo afecta pa 
problemanan personal di otro hende. Mihor 
cu bo por haci ta hala leu y laga e cosnan 
flow. 

Delegacion di Bestuursacademie a 
bishita Minister President Oduber 



AYERA diabierna mainta Min¬ 
ister President sr. Nelson Odu¬ 
ber a ricibi bishita di un del¬ 
egacion di Bestuursacademie 
Nederland consistiendo di sr. 
Joost de Jong, director y sr. 
Ton Croné, experto di relacion 


di Reino. 

Den pasado Gabinete Oduber 
I a introduci e estudio MOVAA 
(Middelbare Opleiding voor 
Administratieve Ambtenaren) 
p’e empleadonan publico y cual 
estudio a wordo para na 1994 


durante Gabinete Eman II. 
Awor t’asina leu cu e instituto 
Bestuursacademie Nederland ta 
papiando cu Gobierno di Aruba 
pa introduci un estudio similar 
na MOVAA y ya nan ta aver- 
iguando cual t’e materianan 


cu lo por wordo duna. Prome 
cu fin di ana lo tin un decision 
definitivo riba e topico aki y for 
di awor caba Gobierno ta para 
completamente tras di introduc- 
cion di un estudio estilo MOWA 
p’e empleadonan publico. 


Nos Mundo Loco 


Auto horta regresa 
despuesdi 14 ana 

Un pareha a ser regresa nan Volk¬ 
swagen Golf 14 aha despues cu 
esaki a ser horta. 

Milos y Spomenka Jokic di Setic na 
Bosnia Herzegovina, a perde nan 
auto un Mark II Golf despues cu nan 
a parkeer den un caya na Belgrado 
durante un vakantie na 1994. 

Nan a regresa aigun ora despues pa 
haya e auto desaparecl, pero a keda 
mas asombra ora un polis a bati na 
nan porta e si man aki y a bisa nan 
cu nan a haya e auto. 

Spomenka Jokic di 51 aha a bisa: 
“Ami y ml casa a pensa cu tabata 
trata dl un joke na prome instante, 
pero e polis a bisa nos cu nan a 
para cu chauffeur durante un chekeo 
rutinario y a realisa cu e auto tabata 
horta y a haya nos via diu filenan 
bieuw den archivo.” 

“Ta parce cu e realidad e auto a ser 
horta diferente biaha desde cu nos 
a perd'e y nan no por bisa si e kilo- 
metrahe cu e ta mustra ta berdad of 
no. Muy probable cu esaki a ser bira 
bek aigun biaha, pero definitvamente 
e ta nos auto.” 

“E auto ainda ta core bon y de facto 
ml casa a bisa cu ainda e ta sinti mes 
un bon cu 14 aha pasa. E companla 
di seguro cu a paga e compensacion 
a bisa cu nan no kier e auto pasobra 
e no tin ninugn balor mas.” 

Muher ta post pushi 

Un pushi a ser gepost 450 miya pa 
equibocacion despues cu esaki a 
drenta den un caha pa drumi. 

E dono di e pushi Gitti Raunch a 
bisa cu e pushi a drenta den e caha 
yena cu regalo pa familiares. E no a 
mira e pushi ora e a sera e caha. 

Despues di 2 dia di biahe for di 
Rottach-Egern pa Dorsten na 
Alemania e pushi a bula sali for di e 
caha ora esaki a wordo habri. 

E dono a bisa cu e pushi usalmente 
ta bai riba su mes pa aigun dia y e 
no a worry e no a mire pa aigun dia 
te ora mi a ricibi e yamada contando 
mi kiko realmente a pasa. 

Famia Lacle-Geerman ta 
masha orguyoso di nan yiunan 




FAMIA Lacle-Geerman ta or¬ 
guyoso di nan yiunan cu na 
final di e aha escolar 2007-2008 
despues di a haci nan best 3 di 
e 4 yiunan a sobresali den nan 
klas y e otro a bini cu un bunita 
raport. 

Cindy-Anne tabata e beste di e 


klas na Imelda Kleuterschool, 
Barbara-Anne tambe tabata e 
beste di su klas na St. Rosa Col¬ 
lege, Marily-Anne a bini cu un 
bunita raport y Rick a sali e best 
male student di su klas. 

Como premio, Barbara a haya 
un certificado di Benihana na su 
sæl, e mayornan a dicidi di hiba 


nan tur na Benihana pa disfruta 
un sabroso lunch. 

N’e restaurant Benihana e koki 
Eduardo y e otro empleadonan a 
atende e muchanan hopi bon. E 
muchanan gusta come na Beni¬ 
hana principalmente p’e show 
cu e koki ta duna durante cu e ta 
prepara y cushina e cuminda. 


Hey Jazz Lovers... 

Boso ta cla pa disfruta 
dianan inolvidabel? 


TA asina mes. Dia 5 y 6 di 
september 2008 Aruba lo 
conoce un biaha mas e festi¬ 
val cultural fenomenal Carib- 
bean Sea Jazz Festival. 
Aruba, y vooral e fanatico- 
nan di Jazz por corda con 
aha pasa e area di Rotonde 
las Americas a wordo trans¬ 
forma den un area caminda 
musica Jazz y arte local a 
forma un sinergia di tal man¬ 
era cu e bishitantenan por a 
conoce e jazz su color local 
yen di influencia interna- 
cional. 

E aha aki Caribbean Sea Jazz 
Foundation orguyosamente 
ta anuncia e di dos edicion 
di Caribbean Sea Jazz Fes¬ 
tival. Un bes mas e area 
rond di Cas di Cultura y Ro¬ 
tonde Las America lo wordo 
transforma. Esaki a bira e 
trademark di e festival aki. 
Nos artistanan lokal, manera 
entre otro Eddy Samson, 
Ivan Quandus, Nel Scholten, 
Tribu, Jazzmatic y Serghio 
Jansen ariba tarima lo midi 
forsa den e dos dianan aki 
cu artistanan internacional 
manera Moon Baker, Paoli 
Meijas, The Ploctones, Reno 
Steba, Yuri Honing 
Si bo ta desea di conoce e 
artistanan aki di acerca, sa 
algo di nan musica of di nan 
historia bai ariba nan link 
via nos website www.carib- 
beanseajazz.com 
Un di e metanan di Carib¬ 
bean Sea Jazz Foundation ta 
pa engrandece e conocemen- 


to di arte, principalmente 
e conocemento di musica 
Jazz bao hobenenan. Ta pa 
e motibo ei un di e atraccio- 
nan special lo ta “the Music 
School Band” di Aruba. 
Hobennan lo haya e opor- 
tunidad di bishita ‘master 
classes’ gratis. Den e ‘master 
class’ nan aki e hoben por 
siha e arte for di e artista 
local y internacional. Nan lo 
por haci pregunta y conoce 
e artista mas di aserca. Pa 
e hobenenan entre 12 y 18 
aha, Caribbean Sea Jazz 
Foundation, hunto cu su 
sponsornan, lo pone tickets 
disponibel, pa asina nan por 
bin disfruta, “for free” 
Aruba ta drenta for di 1 
di september 2008 den un 
Jazz extravaganza. Den e 
siman prome cu e festival 
lo tin diferente presenta- 
cion di artista internacional 
na diferente ‘hotspot’ . na 
Aruba, keda pendiente! Via 
nos website www.caribbe- 
anseajazz.com nos ta tene 
un y tur al tanto di tur e 
ultimo acontecimentonan 
di e Festival internacional 
renombraaki.Si bo ta desea 
si reserva bo ticket, esaki ya 
ta posibel via nos website 
www.caribbeanseajazz.com, 
djis klik e link y bo ta sigura 
di bo participacion. 

Nos di Caribbean Jazz Foun¬ 
dation ta contento di por ta 
boso anfitrion y lo ricibi boso 
cu hopi alegria dia 5 y 6 di 
september venidero. 


14 Juillet - E dia nacional Francés mihor conoci pa Dia di Bastille 


ALLIANCE Frangaise d’ Aruba 
ta felicita e pueblo Frances en 
general y tambe e Francesnan 
residencia na Aruba riba nan 
dia nacional. Alliance Frangaise 
d’Aruba ta celebra hunto con su 
miembroyamigonan “quatroze 
juillet”. 

E dia aki ta conmemora e “atake 
riba Bastille”, cu a sosode riba 
14 di juli 1789 y cu a marca e 


final di e monarquia y di e naci- 
mento de e nacion soberano, y 
eventualmente e creacion (di e 
prome) republica, na 1792. 

El lema di e revolucion tabata 
“Liberté, Egalité y Fraternité, 
cu kier men: Libertad, Igualdad 
y Fraternidad. E ideanan aki 
a bira parti di e constitucion. 
E lema aki tambe t’e lema di 
Francia awendia. 

E ideanan di libertad, di igual¬ 


dad y di fraternidad tambe ta 
poni/ancla den e Declaracion 
di e Derechonan di Hende cu 
ta declara cu tur hende ta igual. 
Ananan después e declaracion 
di e Derechonan di Hende a 
bira un documento den cual 
hopi otro nacion a basa nan 
constitucion. 

Despues, e éxitonan di e revolu¬ 
cion a inspira hopi hende rond 
mundo pa busca libertad fo’i di 


nan Gobierno opresivo. 

E bandera “Tricolore” a wordo 
adopta/acepta. E ta unifica e 
color di realesa bieu y esun di 
Paris. E himno nacional, e “Mar- 
seillaise” a wordo scirbi na 1792 
y a wordo declara como e himno 
nacional Francés na 1795. 
Alliance Frangaise d’ Aruba 
ta un organizacion sin fin di 
luero/ beneficio. Su mision ta 
pa promove y realsa/expande e 


conocimiento y e aprecio pa cu 
e cultura Frances y franeofono, 
pa engrandese e conocimento 
di e idioma Frances, y pa anima 
e interacion entre e Francesnan, 
franeofonan y e Arubianonan cu 
programa di educacion y arte. 
Nos ta ofrece un variedad grandi 
di cursonan riba varios nivel pa 
adulto y adolescente. E proximo 
cursonan ta bay euminsa na 
augustus. 

Varios agente policial a pasa nan examen estilo 

bieu pa bira Hoofdagent 





E siman aki a tuma lugar na Aca- 
demia Policial, Edgar Joaquin 
(Watty) Vos, entrega di diploma 
di e ultimo curso pa polis, PD-3, 
unda un cantidad di 28 agente 
policial a haya nan certificado 
di Hoofdagent. Pero esaki no 
kier men cu automaticamente 
nan a bira Hoofdagent y awor 
mas bien mester bay solicita p’e 
funcion aki, y no ta conoci, cu tin 
28 vacatura pa Hoofdagent. 
Loke ta masha yamativo di e 
grupo aki, cu tur cu a bay e curso 
di PD-3, tur a slaag. 

E curso aki, PD-3, no lo ser duna 
mas, kier men esaki tabata e 
ultimo curso estilo bieu pa bira 
Hoofdagent. E cursonan cu lo 
worde duna na polis, pa por 
haya nan promocion, ta na nivel 
di MBO. Nos felicitacion na tur 
di parti di AWEMainta y desea 
cada uno un trabao fructifero 
den e mundo dificil aki. 




























































